title: Grand Theft Auto V

text: Trevor saa selville, että hänen vanha ryöstökumppaninsa Brad Snider ei olekaan vankilassa kuten hänelle oli kerrottu, vaan että tämä kuoli yhdeksän vuoden takaisella pieleen menneellä ryöstökeikalla, ja että tämä haudattiin Michaelille tarkoitettuun hautaan. Trevor tuntee olonsa petetyksi, mikä aiheuttaa kitkaa kolmikon välille ja uhkaa vaikeuttaa heidän suunnitelmiaan Union Depositoryn varalle. Kun Michael ja Norton joutuvat Hainesin pettämäksi, Trevor auttaa heitä pakenemaan sillä syyllä, että ainoastaan hänellä on oikeus tappaa Michael. Trevor ei anna Michaelille anteeksi, mutta lupaa suorittaa Union Depositoryn ryöstön.


title: Grand Theft Auto V

text: Union Depositoryn ryöstö onnistuu, mutta Franklinia lähestytään kahdelta taholta, jotka vaativat, että hän tappaa joko Michaelin tai Trevorin. Franklinilla on kolme vaihtoehtoa: tappaa Michael, tappaa Trevor tai olla tappamatta ketään ja kohdata heidän vihollisensa yhdessä. Jos Franklin tappaa joko Michaelin tai Trevorin, hän päättää yhteydenoton selviytyjän kanssa, ja palaa takaisin vanhaan elämäänsä. Jos hän ei tapa kumpaakaan, kolmikko kohtaa FIB:n ja Merryweatherin, minkä jälkeen he surmaavat Hainesin, Stretchin, Chengin ja Westonin. Kun he pääsevät eroon vihollisistaan, Michael, Franklin ja Trevor lopettavat työskentelyn yhdessä, mutta pysyvät ystävinä.


title: Grand Theft Auto V

text: "Grand Theft Auto V" on sarjan ensimmäinen peli, johon sävellettiin alkuperäistä musiikkia. Musiikin sävellyksestä vastasivat The Alchemist, Oh No, Tangerine Dream ja Woody Jackson, joka oli aiemmin työskennellyt Rockstarin kanssa peleissä "Red Dead Redemption" (2010), "L.A. Noire" (2011) ja "Max Payne 3" (2012). Yhdessä he sävelsivät kaksikymmentä tuntia musiikkia, joka soi pelin tehtävissä. Peli perustuu Kaliforniaan, ja pelin radiokanavia kehitettäessä Rockstar halusi lujittaa tätä yhteyttä lisensoimalla kappaleita, jotka välittivät sopivaa ”Cali feeliä”. Alun perin tarkoitus oli lisensoida yli 900 kappaletta, mutta lopulta he tyytyivät 241 kappaleeseen. Kappaleet jakautuvat 15 radiokanavaan; lisäksi radiossa on kaksi puheradiokanavaa. Jotkut kappaleista sävellettiin peliä varten; esimerkiksi rap-artisti Flying Lotus juontaa radiokanavaa FlyLo FM, joka sisältää hänen peliin säveltämäänsä musiikkia.


title: Grand Theft Auto V

text: Käsikirjoittaja Dan Houser kertoi vuoden 2009 haastattelussa kirjoittavansa noin tuhatsivuisen käsikirjoituksen "GTA V":tä varten. Samaisessa haastattelussa Houser kertoi kehityksen alkavan ensin kaupungista ja vasta sen jälkeen hahmoista.


title: Grand Theft Auto V

text: Lokakuussa 2011 Rockstar Games julkisti "Grand Theft Auto V":n Twitterin kautta laittamalla viestiin linkin kotisivuillensa, jonka tyyliasua oli muutettu pelin mukaiseksi. Sivuilla oli logo, jossa oli pelin nimi ja sen alla teksti, jossa ilmoitettiin trailerin julkaisupäivämäärä. Rockstar Gamesin emoyhtiön Take-Two Interactiven osakkeet nousivat seitsemän prosenttia, kun peli julkistettiin. Traileri julkaistiin viikkoa myöhemmin ja se paljasti pelin tapahtumapaikan. Seuraavia tietoja saatiin vasta 12. heinäkuuta 2012, kun Rockstar julkaisi kaksi kuvaa pelistä. Pelin toinen traileri julkaistiin 14. marraskuuta 2012. Trailerissa esiteltiin pelin pelattavat hahmot. Tammikuussa 2013 Rockstar ilmoitti pelin julkaisuajankohdaksi 17. syyskuuta 2013. Kesäkuussa 2014 Rockstar julkisti E3-messuilla "Grand Theft Auto V":n PlayStation 4-, Xbox One- ja PC-versiot trailerilla, joka oli kuvattu PlayStation 4:llä. Tammikuussa 2015 Rockstar ilmoitti, että PC-version julkaisu viivästyy alkuperäisen 27. tammikuuta 2015 sijaan 24. maaliskuuta 2015. Helmikuussa 2015 Rockstar julkaisi jälleen uuden julkaisupäivämäärän "Grand Theft Auto V":n PC-versiolle, siirtäen sitä aikaisemmasta julkaisuajankohta-arviosta eteenpäin 14. huhtikuuta 2015.


title: Grand Theft Auto V

text: "Grand Theft Auto V":stä on julkistettu kaksi keräilyversiota: "Special Edition" ja "Collector’s Edition".


title: Grand Theft Auto V

text: "Special Edition" sisältää SteelBook-kotelon, jonka kannessa ovat pelin päähenkilöt. Mukana on myös blueprint-kartta, jossa on koko "GTA V":n alue, lisäksi ladattavia bonusaseita,- asuja ja -tatuointeja, Stunt Planejä, sekä Special Ability Boost, jonka avulla pelihahmojen erikoistaitoja kartuttava mittari täyttyy 25 % nopeammin.


title: Grand Theft Auto V

text: "Collector’s Edition" sisältää kaiken saman kuin Special Edition, mutta mukana tulee myös lukollinen turvaboksi "GTA V" -logolla, brodeerattu Los Santos -lippis, ladattavia lisähahmoja "GTA Onlineen", sekä uniikkiautoja sisältävä autotalli.


title: Grand Theft Auto V

text: "Grand Theft Auto V" sai suurta suosiota kriitikoilta. Peli sai myös kaupallista suosiota. Arvostelijat ylistivät "Grand Theft Auto V":tä tarinamoodista, esittelystä ja avoimesta pelimaailmasta. GameSpot kuitenkin haukkui peliä seksistiseksi. GameRankings ja Metacritic antoivat pelin PlayStation 3 -versiolle pisteet 97,05 % & 97/100 ja 96,56 % & 97/100 pisteet Xbox 360 -versiolle. GameRankings luokitteli pelin parhaaksi PlayStation 3 ja Xbox 360 -peliksi kautta aikojen. Peli on myös kolmanneksi eniten pisteitä saanut peli Metacriticissä, takana ollen: "" ja "Grand Theft Auto IV". Suomessa peliä myytiin ensimmäisen viikon aikana maahantuojan mukaan 88 000 kappaletta, kun etujärjestö Figma kertoo luvuksi 70 900 kappaletta. Määrä on silti Suomen oloissa todella suuri. Pelin platinamyynnin raja on 20 000 ja kultamyynnin 10 000.


title: Grand Theft Auto V

text: Elokuussa 2014 Take-Two ilmoitti että peliä on myyty jo yli 34 miljoonaa kappaletta PlayStation 3 ja Xbox 360 -konsoleille. Helmikuussa 2015 peli oli myynyt jo yhteensä 45 miljoonaa kappaletta. DSOG on raportoinut "GTA V":n myyneen PC:llä ensimmäisenä päivänä yli miljoona kappaletta. Elokuussa 2015 peliä oli myyty yhteensä yli 54 miljoonaa kappaletta. Marraskuuhun 2016 mennessä peliä oli myyty jo yli 70 miljoonaa kappaletta.


title: Grand Theft Auto V

text: Joulukuussa 2014 muutamissa australialaisissa kauppaketjuissa peli vedettiin pois myynnistä asiakkaiden nettivetoomuksen takia jossa kritisoitiin pelin naisiin kohdistuvaa väkivaltaa. Peliä kritisoitiin myös tehtävästä, jossa tarkoituksena on kiduttaa todistajaa eri tavoin.


title: Yves Bescond

text: Yves-Marie-Henri Bescond (s. 19. toukokuuta 1924) on ranskalainen roomalaiskatolinen piispa. Hänet vihittiin papiksi 29. kesäkuuta 1949 ja nimitettiin Corbeilin hiippakunnan vihkipiispaksi sekä Aquae Thibilitanaen titulaaripiispaksi 26. tammikuuta 1971. Piispaksi vihkiminen seurasi 28. maaliskuuta. Pääkonsekraattorina toimi Louis-Paul-Armand Simonneaux, jota avustivat Albert Malbois ja Robert-Jacques-Victor Frossard.


title: Yves Bescond

text: Bescond sai 12. heinäkuuta 1979 nimityksen Meaux'n hiippakunnan vihkipiispaksi, jona hän toimi, kunnes erosi 20. lokakuuta 1986.


title: Sybil Thorndike

text: Dame Agnes Sybil Thorndike, myös Lady Casson, CH, DBE (24. lokakuuta 1882 Gainsborough, Englanti – 9. kesäkuuta 1976 Lontoo, Englanti) oli brittiläinen elokuva- ja teatterinäyttelijä.


title: Sybil Thorndike

text: Sybil Thorndiken ensiaskeleet esiintyjänä tapahtui pianistina vuonna 1899 hänen ollessaan vasta 11-vuotias. Ammattiura näyttelijänä alkoi vuonna 1903. Thorndike menestyneen teatteriuransa aikana näytteli erityisesti William Shakespearen klassikkonäytelmissä ja hänet tunnetaan siitä erinomaisena Shakespeare-tulkitsijana. Elokuvauransa Thorndike aloitti vuonna 1921 brittiläisissä mykkäelokuvissa teatteriuransa ohella. Elokuvien teko oli toisinaan Thorndikella satunnaista tämän keskityttyä ainoastaan teatteriin. Hän teki myös satunnaisia vierailuja televisiossa.


title: Sybil Thorndike

text: Thorndike oli naimisissa Sir Lewis Cassonin kanssa yli kuusi vuosikymmentä, ja näytteli hänen kanssaan kymmenissä näytelmissä. Casson oli myös joidenkin näytelmien ohjaajana, joissa Thorndike näytteli. Mittaavan teatterituotantojensa ohella Thorndike muistetaan nykyisin hyvin myös elokuvasta "Prinssi ja revyytyttö" (1957), jossa hän näytteli Marilyn Monroen ja Laurence Olivierin kanssa. Hän voitti roolistaan National Board of Review Awardin parhaasta naissivuosasta.


title: Sybil Thorndike

text: Melkein seitsemänkymmentä vuotta kestäneen uransa aikana Thorndike näytteli sekä elokuvissa, teatterissa että televisiossa. Thorndike päätti uransa ja vetäytyi eläkkeelle vuonna 1970. Hän kuoli siitä kuusi vuotta myöhemmin 1976.


title: Sybil Thorndike

text: Agnes Sybil Thorndike syntyi Gainsboroughin kylässä, Lincolnshiressa, Englannissa Arthur John Webster Thorndiken (1854–1917) ja tämän vaimon Agnes Macdonald Bowersin (1857–1933) vanhimmaksi tyttäreksi 24. lokakuuta vuonna 1882. Hänen isänsä oli kaniikki Rochesterin tuomiokirkossa ja oli kotoisin Kanadan Quebecista ja äitinsä oli Etelä-Englannin Southamptonista. Thorndikella oli kolme sisarusta: Arthur Russell (1885–1972), Eileen Isabelle (1891–1954) ja Francis Herbert (1894–1917). Thorndike opiskeli Rochester Grammar Schoolin tyttökoulussa, jossa hän opiskeli klassiseksi pianistiksi. Hän kävi viikoittain Lontoossa soittotunneilla Guildhall School of Music and Drama -koulussa.


title: Sybil Thorndike

text: Thorndike antoi 11-vuotiaana ensimmäisen julkisen pianistinäytöksensä, mutta vuonna 1899 hänen joutui lopettamaan soittamisen kramppien takia. Thorndiken kirjailijaveljen Russellin aloitteesta Sybil aloitti näyttelemisen.


title: Sybil Thorndike

text: 21-vuotiaalle Thorndikelle tarjottiin hänen ensimmäistä ammattisopimustaan: kyseessä oli kiertue Yhdysvaltoihin näyttelijä-manageri Ben Greetin yhtiön kanssa. Thorndike teki ensimmäisen teatteriesiintymisensä Greetin William Shakespearen "Windsorin iloiset rouvat" -tuotannossa vuonna 1904. Hän lähti nelivuotiselle kiertueelle Yhdysvaltoihin Shakespeare-ohjelmiston kanssa, missä hän näytteli yhteensä 112 roolia.


title: Sybil Thorndike

text: Vuonna 1908 Sybilin huomasi näytelmäkirjailija George Bernard Shaw kun Sybil oli ollut Shaw'n kirjoittaman ja ohjaaman komedianäytelmän "Candidan" pääroolin varanäyttelijänä. Tähän aikaan Sybil myös tapasi tulevan aviomiehensä Lewis Cassonin.


title: Sybil Thorndike

text: Thorndike liittyi Annie Hornimanin yritykseen Manchesterissa (vuodet 1908–1909 ja 1911–1913), lähti Broadwayn näyttämöille vuonna 1910 ja sen jälkeen hän liittyi neljäksi vuodeksi Old Vic Companyyn Lontoossa vuosina 1914–1918. Thorndike näytteli päärooleja Shakespearen näytelmissä ja muissa klassikkonäytelmissä. Ensimmäisen maailmansodan jälkeen Thorndike näytteli Hecubaa Euripidesin näytelmässä "Trojan naiset" vuosina 1919–1920. Seuraavat vuodet 1920–1922 Sybil aviomiehineen näyttelivät Ranskan Grand Guignolin teatterin brittiläisessä versiossa.


title: Sybil Thorndike

text: Vuonna 1921 Sybil aloitti elokuvauransa mykkäelokuvien päärooleissa. Hänen elokuvadebyyttinsä oli draama "Moth and Rust", jossa hänen roolinaan oli rouva Brand. Seuraava elokuva oli "Jane Shore" (1922) Jane Shoren roolissa. Seuraavina vuosina Thorndike näytteli muun muassa elokuvissa "Tulipunainen kirjain" (1922), "Kolea talo" (1922), "Esmeralda" (1922), "Macbeth" (1922) ja "Venetsian kauppias" (1922).


title: Sybil Thorndike

text: Thorndike palasi teatteriin George Bernard Shawin näytelmän "Saint Joan" päärooliin vuonna 1924, joka oli kirjoitettu erityisesti Thorndike mielessä. Näytelmä oli valtava menestys ja Thorndike uusikin roolinsa vielä ja teki vihoviimeisen esiintymisensä näytelmässä vuonna 1941. Vuonna 1927 Thorndike esiintyi näytelmän "Saint Joan" katedraalikohtauksessa lyhytelokuvassa "Saint Joan". Vuonna 1928 Thorndike näytteli sotadraamaelokuvassa Edith Cavellina "Englannin valkoinen sisar" ja seuraavana vuonna rikoselokuvassa "To What Red Hell" (1929).


title: Sybil Thorndike

text: Sybil ja Lewis olivat molemmat työväenpuolueen aktiivisia jäseniä ja heillä oli vahvat vasemmistolaisnäkemykset. Vaikka vuoden 1926 yleislakko pysäyttikin "Saint Joanin" ensimmäisen kauden, he silti tukivat lakkolaisia.


title: Sybil Thorndike

text: Thorndikelle myönnettiin arvonimi Dame Brittiläisen imperiumin ritarikuntaan vuonna 1931. Rauhanaatteellinen Sybil oli Peace Pledge Unionin jäsen. 1930-luvulla Thorndike näytteli ainoastaan kolmessa elokuvassa: draamoissa "Hindle Wakes" (1931) ja "A Gentleman of Paris" (1931) sekä historiallinen draama "Lapsikuningatar" (1936). Teatterin puolella Thorndike näytteli näytelmissä "The Knight of the Burning Pestle" (1931–1932), "Hamlet" (1934), "The Distaff Side" (1934), "Coriolanus" (1937–1938) ja "The Corn is Green" (1939).


title: Sybil Thorndike

text: Toisen maailmansodan aikana Dame Sybil ja Sir Lewis oli kiertueella Shakespeare-tuotannoissa ennen kuin liittyivät Laurence Olivierin ja Ralph Richardsonin kanssa Old Vicin kaudelle New Theatreen vuonna 1944. Kauden aikana Thorndike näytteli muun muassa näytelmissä "Medea" (1941–1942) ja "Peer Gynt" (1945). Sodan aikana Thorndike teki yhden elokuvan, komedia "Majuri Barbara" (1941). 1940-luvun loppupuolella häneltä ilmestyi draamat "Nicholas Nickleby" (1947) ja "Kielletty katu" (1949) sekä näytelmät "Electra" (1946), "The Linden Tree" (1947), "Call Home The Heart" (1947) ja "The Foolish Gentlewoman" (1949).


title: Sybil Thorndike

text: 1950-luvulla Thorndike oli aktiivisimmillaan elokuvauransa aikana. 50-luvun alussa hän näytteli ensimmäistä kertaa Hollywood-elokuvassa sekä ensimmäistä kertaa televisiossa vuonna 1954. Hollywood-debyytti tuli Alfred Hitchcockin ohjaamasta trilleristä "Esirippu laskee" (1950), jossa näytteli Marlene Dietrich pääroolissa. Samana vuonna hän teki brittiläisen elokuvan "Lumottu veri". Thorndike näytteli Kuningatar Viktoriaa elokuvassa "Suurempi kuin rakkaus" (1953). Vuonna 1957 Thorndike teki ehkä tunnetuimman elokuvasuorituksensa sivuroolissa romanttisessa komediassa "Prinssi ja revyytyttö", jonka ohjasi Laurence Olivier. "Prinssi ja revyytytön" pääosissa olivat Marilyn Monroe ja Olivier itse. Hän voitti roolisuorituksestaan National Board of Review Awardin parhaasta naissivuosasta. Vuonna 1959 ilmestyi James Cagneyn kanssa tehty draama "Purista paholaisen kättä". Televisio-debyytin Thorndike teki televisiosarjassa "Douglas Fairbanks, Jr., Presents", jossa hän näytteli kahdessa jaksossa "The Heirloom" ja "Mr. Sampson". Hän teki vierailun myös "BBC Sunday-Night Theatre" -sarjassa jaksoon "Waters of the Moon".


title: Sybil Thorndike

text: Teatterin puolella Thorndike näytteli menestysnäytelmässä "Waters of the Moon" (1951) sekä näytelmissä "A Day by the Sea" (1953), "The Family Reunion" (1956), "The Potting Shed" (1957), "Eighty in the Shade" (1959) ja "The Potting Shed" (1959). Näytelmästä "The Potting Shed" Thorndike sai Tony-palkintoehdokkuuden parhaasta naispääosasta vuonna 1959.


title: Sybil Thorndike

text: Thorndike näytteli vuonna 1961 kahdessa elokuvassa: "Hand in Hand" ja "Uhkapeliä Afrikassa" sekä näytelmissä "Waiting in the Wings" ja "Teresa of Avila". Thorndike myös sitoutui Australian ja Etelä-Afrikan kiertueisiin ennen näyttelemistä Olivierin kanssa uudestaan näytelmässä "Vanja-eno" Chichesterissä vuonna 1962, josta tehtiin myös elokuva "Vanja-eno" vuonna 1963. Elokuvassa näytteli myös Lewis. Tämä elokuva jäi myös Thorndiken viimeiseksi elokuvarooliksi. Vuonna 1963 Thorndike suoritti myös roolit näytelmiin "Turhuuden turuilla" ja "Some Men and Women". Vuosina 1964–1965 Thorndike näytteli näytelmissä "The Reluctant Peer" (1964), "Season of Goodwill" (1964) ja "Return Ticket" (1965). Television puolella Thorndike teki vierailuja muun muassa televisiosarjoihin "Armchair Mystery Theatre" (1965), "BBC Play of the Month" (1965) ja "Armchair Theatre" (1966).


title: Sybil Thorndike

text: Thorndike teki hänen jäähyväisesiintymisensä aviomiehensä kanssa näytelmässä "Arsenikkia ja vanhoja pitsejä" Lontoon versiossa Vaudeville Theatressa vuonna 1966. Seuraavana vuonna Thorndike näytteli näytelmissä "The Viaduct" ja "Call Me Jacky" ja Thorndiken viimeiseksi teatterirooliksi jäi The Thorndike Theatressa, Leatherheadissa, Surreyssa näytelmässä "There Was an Old Woman" vuonna 1969, jolloin myös Sir Lewis Casson kuoli. The Thorndike Theatre oli omistettu Thorndikelle, joka avattiin syyskuussa 1969.


title: Sybil Thorndike

text: Sybil Thorndiken viimeiseksi näyttelysuoritukseksi jäi televisioelokuvassa "The Great Inimitable Mr. Dickens" Anthony Hopkinsin kanssa vuonna 1970. Samana vuonna Thorndikelle myönnettiin Kunniaritarien ritarikunnan jäsenyys ja sai oikeuden käyttää kirjaimia CH nimensä perässä. Thorndike ja Casson olivat yksi harvoista pariskunnista, jotka molemmat pitivät hallussaam CH-arvonimeä hallussaan omista saavutuksistaan. Hänelle oli myös myönnetty kunniajäsenen oppiarvo Manchesterin yliopistosta vuonna 1922 sekä hänelle myönnettiin kunnioituksena D.Litt (Doctor of Letters) -oppiarvo Oxfordin yliopistosta vuonna 1966.


title: Sybil Thorndike

text: Televisioelokuvan "The Great Inimitable Mr. Dickens" (1970) jälkeen Thorndike päätti koko uransa ja jäi eläkkeelle 88-vuotiaana päättäen näin 67 vuotta kestäneen uransa. Hän asettui viettämään eläkepäiviään Lontooseen. Elokuvauransa Thorndike oli päättänyt vuonna 1963 35 elokuvaroolin jälkeen, teatteriuran vuonna 1969 satojen näytelmäroolien jälkeen ja televisiouran vuonna 1970 16 televisioroolin jälkeen. Thorndike teki vierailun eläkkeeltään televisiosarjassa "The Dick Cavett Show" vuonna 1971 ja 90. syntymäpäiviensä aikaan vuonna 1972 hän esiintyi "Sybil: A Celebration of her 90th Birthday" -tuotannossa Theatre Royal Haymarketissa Lontoossa.


title: Sybil Thorndike

text: Thorndike tapasi kiertueellaan näyttelijä Sir Lewis Thomas Cassonin (1875–1969). He menivät vihille 22. joulukuuta vuonna 1908 ja saivat neljä lasta, kaksi poikaa ja kaksi tytärtä; John (1909–1999), Christopher (1912–1996), Mary (1914–2009) ja Ann (1915–1990). Avioliittonsa aikana molemmat näyttelivät kiertelevissä näytelmissä yhdessä. He olivat naimisissa yhteensä 61 vuotta aina Sir Lewis Cassonin kuolemaan asti. Casson kuoli 16. toukokuuta vuonna 1969 93-vuotiaana. Pian tämän kuoleman jälkeen 88-vuotias Thorndike lopetti näyttelemisen vuonna 1970.


title: Sybil Thorndike

text: Kun kysyttiin voisiko Thorndike ikinä harkitsevansa jättää aviomiehensä, tämä oli vastannut kuuluisasti: "Divorce, never! Murder, often!" (suom. "Avioero, ei ikinä! Murha, usein!").


title: Sybil Thorndike

text: Dame Agnes Sybil Thorndike kuoli 93-vuotiaana sydäninfarktiin 9. kesäkuuta vuonna 1976 Lontoossa, Englannissa. Thorndike tuhkattiin ja tuhkat haudattiin Westminster Abbeyyn Lontoossa.


title: Sybil Thorndike

text: Elokuvassa "My Week with Marilyn" (2011) Thorndikea näyttelee Judi Dench. Thorndikesta tuli myös ensimmäinen brittinäyttelijä, josta painettiin oma postimerkki.


title: Ene Mihkelson

text: Ene Mihkelson (21. lokakuuta 1944 Imavere vald, Viljandimaa – 20. syyskuuta 2017) oli virolainen kirjailija.


title: Ene Mihkelson

text: Mihkelson opiskeli kirjallisuutta Tarton yliopistossa. Hän työskenteli opettajana ja sen jälkeen tutkijana Viron kirjallisuuden museossa.


title: Ene Mihkelson

text: Mihkelson julkaisi ensimmäisen kirjallisen tuotteensa 1967. Ensimmäisen runokokoelmansa hän julkaisi kuitenkin vasta 1978. Hänen isänsä vastusti 1900-luvun puolivälissä neuvostojoukkojen läsnäoloa maassa, minkä vuoksi Mihkelsonia ei hyväksytty.


title: Ene Mihkelson

text: Neuvostoliiton hajoamisen jälkeen Mihkelson julkaisi kymmenen runoantologiaa. Hänen runoissaan ei ole metriikkaa, rytmiä eikä loppusointuja, mutta niissä on yllättäviä inversioita. Ne tunnetaan intensiivisyydestään, allegorioistaan ja metafyysisistä aiheistaan.


title: Ene Mihkelson

text: Mihkelson julkaisi myös neljä romaania, kokoelman kritiikkiesseitä ("Kirjanduse seletusi") ja novellikokoelman ("Surma sünnipäev"').


title: Ene Mihkelson

text: Mihkelsonin teoksissa on usein viittauksia hänen lapsuuteensa, jonka hän vietti piileskelyssä, Viron kansantarustoon ja Viron historiaan.


title: Ene Mihkelson

text: Hänelle myönnettiin vuonna 2006 Herder-palkinto.


title: Albert Malbois

text: Albert-Georges-Yves Malbois (17. marraskuuta 1915 Versailles – 12. helmikuuta 2017 Saint-Germain-en-Laye) oli ranskalainen roomalaiskatolinen piispa. Hänet vihittiin papiksi Versailles’n hiippakuntaan 29. kesäkuuta 1938 ja nimitettiin sen vihkipiispaksi sekä Altavan titulaaripiispaksi 9. maaliskuuta 1961. Piispaksi vihkiminen seurasi 22. huhtikuuta. Pääkonsekraattorina toimi Alexandre-Charles-Albert-Joseph Renard, jota avustivat Roger Jean Fernand Michon ja Jacques-Eugène-Louis Ménager.


title: Albert Malbois

text: Malbois sai 9. lokakuuta 1966 nimityksen Corbeilin hiippakunnan piispaksi, jona hän toimi, kunnes erosi tehtävistään 13. syyskuuta 1977. Hän osallistui Vatikaanin toiseen kirkolliskokoukseen.


title: Nyan Cat

text: Nyan Cat on huhtikuussa 2011 Internet-ilmiöksi noussut YouTube-video. Videossa on iloinen värikkään sateenkaaren peräänsä jättävä harmaan vaaleanpunainen kissa, ja taustalla soi japanilainen popmusiikki. Video oli YouTuben viidenneksi katsotuin vuonna 2011. Kissan ruumiina on Pop-Tarts-leivonnainen.


title: Nyan Cat

text: 2. huhtikuuta 2011 25-vuotias texasilainen Christopher Torres julkaisi omalla www-sivustollaan GIF-animaation kissasta. Myöhemmin Christopher teki lisäyksiä kissaan LiveStream-keskustelujen pohjalta.


title: Nyan Cat

text: Alkuperäisen version kappaleesta latasi ”daniwell”-niminen käyttäjä japanilaiselle Nico Nico Douga -videosivustolle. Sittemmin samaisella sivustolla oleskeleva käyttäjä ”Momo Momo” remiksasi kappaleen lisäten siihen toistuvan sanan "nyan". Japanissa "nyan" on kissan ääntelyä tarkoittava onomatopoeia. Kappaleen lauluraita on tehty Vocaloid-ohjelman tapaisella Utau-laulusyntetisaattorilla. Yleisen harhaluulon mukaan laulu on tehty käyttäen Hatsune Mikun (初音ミク) ääntä vaikka laulun äänenä on Momo Momone (桃音モモ). Pelkästään laulu "Nyanyanyanyanyanyanyan" on alun perin Mikun.


title: Nyan Cat

text: Myöhemmin YouTuben käyttäjä ”saraj00n” yhdisti GIF-animaation, Nico Nico Douga -sivustolla sijainneen äänitiedoston ja julkaisi videon YouTubessa 5. huhtikuuta. Kolme päivää myöhemmin GIF-animaation luoja Christopher Torres nimesi kissan Nyan Catiksi. Video sai suosiota hetkessä ja nousi Youtuben viidenneksi katselluimmaksi videoksi vuonna 2011.


title: Tania Khalill

text: Tânia Calil Padis Campos (s. 8. heinäkuuta 1977 São Paulo) on brasilialainen näyttelijä.


title: Kanarianmarketta

text: Kanarianmarketta eli marketta eli pensaspäivänkakkara, toisinaan myös "margareeta", ("Argyranthemum frutescens", syn. "Chrysanthemum frutescens") on asterikasvien heimoon kuuluva laji, joka on kotoisin Kanariansaarilta. Kasvia viljellään koristekasvina muun muassa kesäkukkana.


title: Kanarianmarketta

text: Kanarianmarketalla on alalaji rihmakanarianmarketta eli ripsumarketta ("Argyranthemum frutescens" ssp. "foeniculaceum"), johon on yhdistetty joskus lajina pidetty tipsumarketta ("Argyranthemum anethifolium").


title: Kanarianmarketta

text: Kanarianmarketta kasvaa keskimäärin 40–50 senttimetriä korkeaksi. Se haaroo ja kasvattaa kukkia runsaasti. Mykerökukat ovat väriltään useimmin valkoisia tai keltaisia. Viljeltynä kanarianmarketta kukkii kesäkuusta syksyyn.


title: Vampires Everywhere!

text: Vampires Everywhere! on yhdysvaltalainen rock- ja screamo-tyylistä musiikkia soittava yhtye, joka on kotoisin Kaliforniasta, Hollywoodista. He ovat julkaisseet yhden EP:n, "Lost in the Shadows" (2010), sekä kaksi albumia: "Kiss the Sun Goodbye" (2011) ja "Hellbound and Heartless" (2012).


title: Turun tuomiokirkon nuorisokuoro

text: Turun tuomiokirkon nuorisokuoro () on suomalainen kuoro, joka koostuu 14–30-vuotiaista laulajista. Heitä kaikkia yhdistää halu musisoida ja toteuttaa musiikkia sekä kotikirkossaan Turun tuomiokirkossa että muualla. Kuoro järjestää säännöllisesti ensemble- eli yhtyelaulun kursseja. Kuoron ohjelmisto on laaja ja monipuolinen ulottuen gospel- ja musikaalisävelmistä vanhaan musiikkiin ja suuriin teoksiin. Kuoro on osallistunut muun muassa J. S. Bachin Matteus-passion toteutuksiin, sekä barokki- että Bach-Mendelssohn -versiot). Se on ollut mukana myös Ariel Ramirezin latinovaikutteisten Missa Criollan sekä Navidad Nuestra -teosten toteutuksessa yhteistyössä eri kuorojen ja orkesterien kanssa. Esiintymismatkat suuntautuvat usein ulkomaille. Kuoro on esiintynyt muun muassa Pietarissa, Tartossa ja Göteborgissa. Korkean musiikillisen tason lisäksi kuoron toisena tärkeänä elementtinä huumori sekä musiikin ja yhdessäolemisen hauskuus.


title: Turun tuomiokirkon nuorisokuoro

text: Kuoron yhteyteen on myös kehkeytynyt käsikelloyhtye Hups!, joka soittaa englantilaisen tradition mukaisia pronssikelloja. Kuoron sisään on muodostunut myös useita vokaaliensemblekokoonpanoja, jotka osallistuvat kilpailuihin ja esiintyvät myös itsenäisesti.


title: Turun tuomiokirkon nuorisokuoro

text: Vuonna 2011 Turun tuomiokirkon nuorisokuoro osallistui kansainväliseen Tampereen Sävel -kuorokatselmukseen ja saavutti siellä yhden hopealeiman. Edelleen samasta kuorosta koottu vokaaliensemble sijoittui kolmanneksi valtakunnallisessa Naiskuoroliiton yhtyelaulukilpailussa keväällä 2011.


title: Turun tuomiokirkon nuorisokuoro

text: Kuoron perustaja ja taiteellinen johtaja on Turun tuomiokirkon kanttori Anu Åberg.


title: Urheiluteippi

text: Urheiluteippi on urheilijoiden vammojen ehkäisyyn ja hoitamiseen käytetty teippi. Teippiä on sekä kovaa teippiä, joka ei jousta, että joustavaa kinesioteippiä.


title: Urheiluteippi

text: Perinteinen kova urheiluteippi sopii esimerkiksi nivelten tukemiseen. Tekstiilipinnan ja pitävän liiman ansiosta teippiä käytetään myös muun muassa hiertymien ehkäisyyn.


title: Urheiluteippi

text: Kinesioteipillä pyritään vähentämään kipua, ja lisäksi sen uskotaan elvyttävän aineenvaihduntaa, lisäävän liikkuvuutta ja parantavan lihastoimintaa. Toisin kuin perinteinen urheiluteippi, se ei tue tai rajoita nivelten liikkuvuutta. Teippi on ohutta ja läpäisee hien, mutta kestää peseytymisen. Se pysyy paikallaan muutamasta päivästä aina useaan viikkoon.


title: Urheiluteippi

text: Kinesioteippiä käyttävät hoitovälineenä erityisesti fysioterapeutit. Lääketieteellistä näyttöä kinesioteipin tehosta ei ole, ja siksi sen vaikutuksen uskotaan perustuvan ainakin osittain lumevaikutukseen.


title: Kinesioteippi

text: Kinesioteippi, tunnetaan myös nimellä kinesiologiateippi tai ihmeteippi, on kivunlievitykseen käytetty teippi. Se on materiaaliltaan elastista puuvillateippiä, jonka akryyliliimapinta pitää teipin iholla paikoillaan. Kinesioteippiä käytetään urheiluvammojen ja erilaisten kipujen hoitoon. Kinesioteipin vaikutuksista ei juuri ole tieteellistä näyttöä. Vuoden 2012 tutkimuskoonnin perusteella yhdessäkään tutkimuksessa ei löydetty näyttöä kinesioteippauksen vaikutuksesta kivunlievitykseen.


title: Kinesioteippi

text: Kinesioteippiä käytetään yleisimmin urheiluvammojen kuntoutukseen ja lihaskipujen sekä lihassärkyjen lievittämiseen. Teippi antaa tukea ja varmistaa oikean liikeradan häiritsemättä verenkiertoa. Kinesioteippiä käytetään usein myös urheiluvammojen ennaltaehkäisyssä, sillä sen avulla voidaan varmistua nivelen liikeradasta ja välttää haitallisia ääriasentoja. Teipin kompressiovaikutus voi auttaa turvotuksen lievittämisessä. Kinesioteippiä voidaan myös käyttää leikkaus- ja muiden arpien hoidossa.


title: Kinesioteippi

text: Japanilaiset olympiaurheilijat käyttivät kinesioteippiä ensimmäisen kerran olympialaisissa vuonna 1988, mutta teippaus on vasta viime vuosina levinnyt eurooppalaisten urheilijoiden keskuuteen. Vuonna 2008 Pekingin olympialaisissa lahjoitettiin 50 000 rullaa kinesioteippiä olympiaurheilijoille .


title: Kinesioteippi

text: Vuoden 2008 jälkeen kinesioteippi on levinnyt laajalle, ja se on nykyisin suosittua maailmanlaajuisesti huippu-urheilijoiden keskuudessa – mm. maantiepyöräiljä Lance Armstrong ja jalkapalloilijat Gareth Bale, Gianluigi Buffon ja Mario Balotelli ovat vannoutuneita kinesioteipin puolestapuhujia.


title: Burga

text: Burga () on maalaiskunta ja sen keskuskylä Novgorodin alueen Malaja Višeran piirissä Venäjällä. Kylä sijaitsee Moskovan ja Pietarin välisen pääradan varrella 18 kilometriä Malaja Višerasta kaakkoon. Kunnan pinta-ala on 1207 neliökilometriä. Kylässä on 900 ja kunnassa 2300 asukasta (vuonna 2009).


title: Burga

text: Burgan kunta rajoittuu pohjoisessa Ljubytinon piiriin, idässä Malaja Višeran piirin Verebjen kuntaan, etelässä Kresttsyn ja Novgorodin piireihin sekä lännessä Malaja Višeran kaupunkikuntaan. Pinta-alasta 92,3 % on metsää ja 5,2 % maatalousmaata. Alueen läpi virtaa Mstajoki. Pohjoisessa on laajoja suoalueita.


title: Burga

text: Keskuskylän lisäksi kuntaan kuuluu 61 kylää: Barašiha, Bolšoje Lanovštšino, Bor, Borok, Borovki, Burtseva Gora, Devkino, Dobraja Voda, Dora, Dubki, Dvorištši, Gorki, Gornetskoje, Grebla, Iljitševo, Kamenka, Karpina Gora, Klenino, Klimkovo, Konkovo, Kortšažiha, Krasnaja Gorka, Krasnjonka, Krasnoje, Krasnyi Berežok, Krivoje Koleno, Ljubtsy, Lopoten, Maloje Pehovo, Medved, Mstinski Most, Nikolskoje, Nižnije Gogolitsy, Nižnije Tikuly, Novoje Zamotajevo, Novyje Morozitši, Olhovets, Parni, Peremyt, Podseki, Pryškino, Russkaja Olhovka, Šeljaiha, Seregiž, Sjuiska, Sokolovo, Sosnitsy, Staroje Zamotajevo, Staryje Morozovitši, Suriki, Uvary, Ujezža, Verhnije Gogolitsy, Verhnije Tikuly, Viniha, Vlitški, Vystavka, Zaharovo, Zaholovje, Zamošje ja Zmejevo.


title: Burga

text: Mstajoen rannoilla on ollut 1600-luvulla syntynyttä karjalaisasutusta. 1800-luvun puolivälissä karjalaisten asuttamia kyliä olivat muun muassa Gornetskoje, Gorki, Dubki, Pryškino, Sosnitsy ja Ljubtsy. Jo tuolloin seudun karjalaiset osasivat karjalan lisäksi myös venäjää. Samoissa kylissä asui vanhauskoisia. 1900-luvun alussa laaditussa Novgorodin läänin karjalaiskylien luettelossa Mstajoen alajuoksun asutusta ei enää mainita.


title: Burga

text: Moskovan ja Pietarin välisellä pääradalla on Burgan, Mstinski Mostin, Sjuiskan ja Krasnjonkan rautatieasemat. Kleninosta, Lopotenista, Parnista ja Mstinski Mostista on linja-autoyhteydet Burgan kautta Malaja Višeraan. Tärkeimpiä työnantajia ovat julkiset palvelut ja liikenne. Lisäksi seudulla toimii useita sahayrityksiä. Lähes kolme neljäsosaa työvoimasta työskentelee kunnan ulkopuolella.


title: Burga

text: Burgassa ja Dvorištšissa on keskikoulut, Mstinski Mostissa alakoulu, Burgassa, Dvorištšissa, Krasnjonkassa, Krasnaja Gorkassa ja Gorkissa kulttuuritalot. Lisäksi on neljä kirjastoa ja kuusi ensiapuasemaa. Nähtävyyksiin kuuluvat muinaiset asuin- ja hautapaikat, 1800-luvulta peräisin olevat Borin, Gornetskojen, Karpina Goran ja Staryje Morozovitšin kirkot sekä vanhat kartanot ja asuintalot.


title: Burga

text: Suunnitteilla olevan Moskovan ja Pietarin välisen nopean rautatieyhteyden on tarkoitus kulkea nykyisen pääradan eteläpuolella. Sen varrella aiotaan rakentaa uusi rautatieasema Burga-Skorostnaja. Moskovan ja Pietarin välinen uusi pikatie on linjattu kunnan eteläosan poikki. Piirin ainut pikatien liittymä sijoitetaan Burgasta Dvorištšin kautta Ljubtsyyn johtavan tien varrelle.


title: Planmed

text: Planmed Oy on yritys, joka suunnittelee, valmistaa ja markkinoi kuvantamislaitteita ja niihin liittyviä tuotteita mammografiaa ja ortopedistä kuvantamista varten. Sen pääkonttori sijaitsee Helsingin Herttoniemessä. Yritys perustettiin vuonna 1989. Yli 98 % tuotannosta viedään ulkomaille noin 70 maahan. Yrityksellä on tytäryhtiö Yhdysvalloissa ja myyntikonttori Alankomaissa.


title: Perhoslause

text: Perhoslause on klassinen euklidisen geometrian tulos, joka voidaan määritellä seuraavasti:


title: Perhoslause

text:
Piirretään ympyrälle mielivaltainen jänne "PQ" ja merkitään sen keskipistettä "M". Piirretään sitten ympyrälle jänteet "AB" ja "CD" siten, että ne kulkevat pisteen "M" kautta. Muodostetaan janat "AD" ja "BC". Merkitään janojen "AD" ja "PQ" leikkauspistettä "X" ja janojen "BC" ja "PQ" leikkauspistettä "Y". Nyt "M" on myös janan "XY" keskipiste, eli "XM=MY"
Todistus:


title: Perhoslause

text: Piirretään pisteestä formula_1 normaalit formula_2 ja formula_3 janoille formula_4 ja formula_5. Vastaavasti piirretään pisteestä formula_6 normaalit formula_7 ja formula_8 janoille formula_9 ja formula_10


title: Perhoslause

text: Saamme


title: Perhoslause

text: Edellisistä yhtälöistä nähdään, että


title: Perhoslause

text:
Koska formula_24 = formula_25,
Josta saadaan, että
formula_27


title: Mankalan voimalaitos

text: Mankalan voimalaitos on vesivoimala Kaurakoskessa Kymijoen pääuomassa Iitin kunnassa. Voimalaitos on alun perin osakkaidensa, Helsingin kaupungin, Tampella Oy:n, Kotkan kaupungin ja Enso-Gutzeitin omistaman Oy Mankala Ab:n omaa tarvettaan varten käyttöön ottama vuonna 1950.


title: Mankalan voimalaitos

text: Kosken putouskorkeus on 8,1 metriä ja voimalan teho 25 MW. Voimalaitoksen omistaa Oy Mankala Ab, joka on Helsingin Energian tytäryhtiö. Voimalaa ohjataan nykyään kaukokäytöllä Helsingin Energian keskusvalvomosta. Sen koneistot on revisioitu 1990-luvun alussa.


title: Mankalan voimalaitos

text: Ennen voimalan rakentamista n. 7 km voimalasta ylävirtaan sijaitsivat Mankalan kosket, mutta ne hävisivät näkyvistä, kun veden pinta nousi useita metrejä.


title: Mankalan voimalaitos

text: Muut Oy Mankala Ab:n omistamat vesivoimalaitokset Kymijoessa ovat Ahvenkosken voimalaitos, Ediskosken voimalaitos ja Klåsarön voimalaitos Pyhtäällä. Oy Mankala Ab on Teollisuuden Voiman osakas 8,1 %:n osuudella.


title: Sabina

text: Sabina voi tarkoittaa seuraavia:


title: Sabina (nimi)

text:
Sabina on naisen etunimi, joka johtuu Italiassa muinoin asuneesta kansasta, sabiineista.
Suomessa nimi Sabina on vuoden 2009 loppuun mennessä annettu 1321 naiselle ja alle viidelle miehelle.
Nimeä ei ole suomenkielisessä kalenterissa, mutta suomenruotsalaisen kalenterin mukaan Sabinan nimipäivä on 27. lokakuuta.


title: Uinnin Suomen-mestaruuskilpailut 1909

text: Suomen uintimestaruuksista kilpailtiin useammassa eri paikassa ja eri aikoina.


title: Uinnin Suomen-mestaruuskilpailut 1909

text: Vaasassa 24. - 25. heinäkuuta 100 m vapaauinti, suorat kerroshypyt 1 000 m vapaauinti, ponnahduslauta ja vaihtelevat kerroshypyt.


title: Uinnin Suomen-mestaruuskilpailut 1909

text: Turussa viikkoa myöhemmin uitiin naisten 100 m ja suorat kerroshypyt ja miesten vesipallo.


title: Uinnin Suomen-mestaruuskilpailut 1909

text: Lisäksi Tampereella 22. elokuuta ratkaistiin mestaruudet miesten 4 x 50 m viestiuinnissa ja 200 m rintauinnissa, jossa mestaruus jouduttiin jakamaan.


title: Uinnin Suomen-mestaruuskilpailut 1909

text: Vesipallomestaruuden voitti Helsingfors Simsällskap voittamalla Turun Urheilunystävät maalein 6-0 (1-0,5-0).


title: Alkylointi

text: Alkylointi tai alkylaatio on kemiallinen reaktio, jossa molekyyliin liitetään alkyyli- eli hiilivetyryhmä, joka voi olla esimerkiksi metyyli- tai etyyliryhmä. Alkylointireaktioilla on merkitystä öljynjalostuksessa sekä monien kemikaalien kuten lääkeaineiden valmistuksessa.


title: Alkylointi

text:
Yksi tärkeimmistä alkylointireaktioista on aromaattisten hiilivetyjen, kuten bentseenin alkylointi. Reaktio on nimeltään Friedel–Crafts-alkylointi ja kuuluu elektrofiilisiin aromaattisiin substituutioreaktioihin. Friedel–Crafts-alkylaatiossa aromaattinen rengas reagoi alkyylihalogenidin, alkeenin tai alkoholin kanssa. Reaktioissa käytetään tyypillisesti katalyyttinä alumiinikloridia, joka on Lewis-happo, mutta myös muita katalyyttejä esimerkiksi proottisia happoja kuten rikkihappoa tai vetyfluoridia käytetään ja myös zeoliittipohjaisia katalyyttejä on kehitetty. Proottisia happoja käytetään erityisesti silloin kuin alkyloivana yhdisteenä on alkoholi tai alkeeni. Katalyytin avustuksella alkyloivasta yhdisteestä muodostuu karbokationi, joka elektrofiilinä reagoi aromaattisen renkaan kanssa. Muodostuva karbokationi voi toisiintua, mikä rajoittaa Friedel–Crafts-alkyloinnin synteettistä käyttöä.
Öljynjalostuksen yhteydessä valmistetaan alkylaattia alkylointireaktiolla. Alkylaatin valmistuksessa tertiäärinen hiilivety tyypillisesti isobutaani alkyloidaan käyttämällä alkeeneja alkyloivina yhdisteinä. Tyypillisimmät niistä ovat buteeni, propeeni ja penteeni. Tuotteina saadaan hiilivetyjen seos, joka sisältää muun muassa iso-oktaania. Alkylaatin valmistuksessa käytetään happokatalyyttiä, joka on tyypillisimmin rikkihappo tai vetyfluoridi.


title: Alkylointi

text: Myös enoleja ja enolaatteja voidaan alkyloida alkyylihalogenidien avulla. Enolaatti muodostuu emäskatalyytin avulla ja reagoi elektrofiilisen alkyloivan yhdisteen kanssa α-asemaan olevaan hiileen. Enolaatteja voidaan valmistaa esimerkiksi ketoneista, aldehydeistä ja estereistä. Parhaimmat alkyloivat alkyylihalogenidit ovat metyylihalogenidit, primääriset, allyyliset tai bentsyyliset halogenidit. Myös enolaattiekvivalentit kuten enamiinit, atsaenolaatit ja silyylienolieetterit reagoivat samoin alkylaatioreaktiolla.


title: Alkylointi

text: Alkoholeja ja fenoleja voidaan alkyloida käyttämällä alkyylihalogenideja tai esimerkiksi dimetyylisulfaattia. Tuotteina muodostuu eettereitä ja reaktio on tyypiltään S2-reaktio. Myös ammoniakki ja amiinit reagoivat alkyylihalogenidien kanssa vastaanvankaltaisella reaktiolla ja alkyloituvat. Tämä ei kuitenkaan ole hyvä menetelmä primääristen tai sekundääristen amiinien valmistamiseen, koska reaktio tuottaa yleensä joko tertiäärisiä amiineja tai ammoniumsuoloja. Alkylointi tapahtuu välivaiheiden kautta, ensimmäisenä muodostuu primäärinen amiini, seuraavaksi sekundäärinen ja lopulta tertiäärinen amiini tai ammoniumioni. Primäärisiä ja sekundäärisiä amiineja valmistetaankin enemmän pelkistävän aminoinnin (pelkistävä alkylointi) avulla.


title: Alkylointi

text: Alkyloiva yhdiste on usein elektrofiilinen. Tyypillisiä alkyloivia yhdisteitä ovat alkeenit, erityisesti eteeni, propeeni ja dodekeeni. Hyvin käytettyjä ovat myös alkyylihalogenidit kuten metyylikloridi ja -jodidi, etyylikloridi, bentsyylikloridi, tert-butyylikloridi ja isopropyylikloridi. Hyvin voimakkaita alkyloivia yhdisteitä, joita käytetään ovat esimerkiksi dimetyylisulfidi, trifluorimetaanisulfonihappo, diatsoyhdisteet ja trietyylioksoniumtetrafluoroboraatti.


title: Alkylointi

text: Erittäin voimakkaat alkyloivat reagenssit ovat terveydelle haitallisia, koska ne voivat alkyloida esimerkiksi DNA-molekyylin. Eräitä alkyloivia yhdisteitä käytetään syöpälääkkeinä. Tällaisia ovat esimerkiksi klorambusiili, syklofosfamidi, tiotepa ja busulfaani.


title: Pukinjärvi

text: Pukinjärvi () on Vaasan kaupunginosa, joka on kaupungin uusimpia asuinalueita. Valtaosa tonteista on osoitettu omakotitaloille, joiden lisäksi alueella on myös rivitaloja.


title: Pukinjärvi

text: Nimensä alue on saanut sen kupeessa aiemmin sijainneesta Bockin panimosta, jota suomenkieliset vaasalaiset nimittivät ”Pukin panimoksi”. Pukinjärvi on alkujaan merenlahti, joka maankohoamisen myötä eristyi merestä järveksi.


title: Pukinjärvi

text: Sekä Pukinjärven että viereisen Onkilahden pohja ovat saastuneet alueella toimineiden Kemiran ja Puolustusvoimien varikon päästöistä. Nykyisin päästöjä ei enää sallita, mutta vuosisadan mittaan kertynyt myrkkykuorma on edelleen Pukinjärven ja Onkilahden pohjalla, eikä edelleenkään ole selvyyttä, mihin noin viidentoista aarin kokoinen maa-aines olisi mahdollista asianmukaisesti siirtää.


title: Pukinjärvi

text: Pukinjärven kunnostaminen aloitettiin keväällä 2011, mutta työt keskeytettiin jo samana kesänä esiin tulleiden haitallisten aineiden vuoksi. Alueelta on löydetty esimerkiksi valkoista fosforia, arseenia, kromia, elohopeaa, kuparia ja sinkkiä.


title: Pukinjärvi

text: Vaasan kaupunginhallinnon tilastoalueista Pukinjärvi kuuluu Gerbyn suuralueeseen.


title: Ratha Yatra

text: Ratha Yatra on hindujen vuotuinen juhla, jota vietetään kesä–heinäkuussa hindujumala Jagannathin kunniaksi. Juhla sai alkunsa Intian itärannikolta Odishan osavaltion Purin kaupungista. Juhlaan kuuluu värikäs vaunukulkue, jossa Jagannath-jumalaa seuralaisineen kuljetetaan valtavissa temppelitornia muistuttavissa vaunuissa, joista suurin on Jagannathin vaunu, joka on noin 13 metriä korkea. Pyhiinvaeltajat kuljettavat vaunut Gundicha Mandirin puutarhatemppeliin viikon ajaksi, jonka jälkeen ne kuljetetaan takaisin Jagannathin temppeliin.


title: White Feathers

text: White Feathers on englantilaisen Kajagoogoo-yhtyeen ensimmäinen albumi. Se julkaistiin LP-levynä vuonna 1983.


title: White Feathers

text:
Albumin tunnetuin kappale on "Too Shy", joka oli kansainvälinen hitti ja nousi Isossa-Britanniassa ensimmäiseksi.
Muut albumilta julkaistut singlet olivat "Ooh To Be Ah" ja "Hang On Now". Kaikista kolmesta tehtiin musiikkivideo.
Single-levyjen B-puolella on kappaleen instrumentaaliversio.


title: White Feathers

text: Kaikki säveltänyt Kajagoogoo.


title: Jagannathin temppeli

text: Jagannathin temppeli on hindujumala Jagannathille pyhitetty temppeli, joita on useita:


title: Jaroslavlin asema (täsmennyssivu)

text: Jarsolavlin asema voi viitata seuraaviin:


title: Näytösoikeudenkäynti

text: Näytösoikeudenkäynti tai lumeoikeudenkäynti on halventava nimitys hyvin julkisesta oikeudenkäynnistä, jossa oikeuslaitos on päättänyt syytetyn syylliseksi jo ennen oikeudenkäyntiä. Kyse on usein poliittisten vastustajien kukistamisesta.


title: Näytösoikeudenkäynti

text: Salemin noitavainoissa tuomittiin ainakin 25 henkeä kuolemaan vuonna 1692. Noitavainojen syyt ovat kiinnostaneet tutkijoita, mutta ne eivät ole täysin rinnastettavissa näytösoikeudenkäynteihin.


title: Näytösoikeudenkäynti

text: Alfred Dreyfusin oikeudenkäynti, jossa juutalainen tykistökapteeni tuomittiin syyttömänä vakoilusta vankeuteen vuonna 1894 Ranskassa.


title: Näytösoikeudenkäynti

text: Neuvostoliiton kommunistipuolue aloitti Stalinin johdolla Moskovan oikeudenkäynnit vuonna 1937. Leningradin kommunistijohtaja Sergei Kirovin murha johti suureen näytösoikeudenkäyntiin. Toisen maailmansodan jälkeen näytöksiä toteutettiin NKVD:n avulla Itäblokin maissa. Itäblokin maiden syytetyt vietiin usein Moskovaan näytösoikeudenkäyntiä varten, kuten Puolan Armia Krajowa -vastarintajärjestön niin sanotussa kuudentoista oikeudenkäynnissä. Rudolf Slánskýn oikeudenkäynti oli yksi tunnetuimmista Itäblokin maissa tapahtuneista näytösoikeudenkäynneistä. Unkarissa järjestettiin László Rajkin näytösoikeudenkäynti vuonna 1949. Myös Romaniassa ja Bulgariassa käytiin poliittisia näytösoikeudenkäyntejä. Puolassa Krakovan kirkollisessa tuomioistuimessa järjestettiin stalinistinen näytösoikeudenkäynti katolisen kirkon pappeja vastaan vuonna 1953. Rikoksen tunnustaminen saatiin yleensä kiduttamalla syytettyä ennen oikeudenkäyntiä sekä uhkaamalla lähiomaisia ja perhettä. Tunnustus nauhoitettiin, ja jos syytetty poikkesi aikaisemmasta tunnustuksesta, oikeuden istunto keskeytettiin.


title: Jaroslavlin päärautatieasema

text: Jaroslavlin päärautatieasema () on Venäjän Jaroslavlin alueen pääkaupungin Jaroslavlin vilkkaasti liikennöity päärautatieasema. Asemalle liikennöidään sekä kauko- että lähijunin.


title: Jaroslavlin päärautatieasema

text: Asema kuuluu hallinnollisesti Venäjän rautateiden Jaroslavissa kotipaikkaansa pitävän alueellisen rautatieyhtiön (Pohjoisen rautatiet) vastuulle.


title: Björn Granath

text: Björn Granath (5. huhtikuuta 1946 Göteborg – 5. helmikuuta 2017 Tukholma) oli kansainvälisen uran luonut ruotsalainen näyttelijä.


title: Hiljaisuus (suomalainen elokuva)

text: Hiljaisuus on 9. joulukuuta 2011 ensi-iltansa saanut suomalainen sotaelokuva. Elokuvan on ohjannut Sakari Kirjavainen ja käsikirjoittanut Esko Salervo.


title: Hiljaisuus (suomalainen elokuva)

text: Pääosia näyttelevät Joonas Saartamo, Joanna Haartti, Lauri Tilkanen, Terhi Suorlahti, Ilkka Heiskanen, Sinikka Mokkila sekä Kari Hakala. Elokuvan pukusuunnittelusta on vastannut Janne Karjalainen, maskeerauksesta Kata Launonen ja äänisuunnittelusta Olli Huhtanen ja Pietari Koskinen. Elokuvan tuottaja on Cine Works Oy ja levittäjänä toimii Buena Vista International Finland.


title: Hiljaisuus (suomalainen elokuva)

text: Elokuvaa kuvattiin vuonna 2011 helmikuun ja elokuun välillä.


title: Hiljaisuus (suomalainen elokuva)

text: Elokuvaa on kuvattu pääosin Kainuussa, Porvoossa, Inkoossa ja Lappeenrannan Ylämaan (muun muassa Pätärin talomuseon pihapiirissä) seudulla kolmessa osassa vuoden 2011 aikana. Elokuvan budjetti oli 1,5 miljoonaa euroa, ja siinä on mukana noin 200 avustajaa. Mukana olivat myös S.A. Aatu ja Hauska-Ponsi, Niinisalon ratsastajien suomenhevoset, joilla on takana noin 20 elokuvaa ja televisiotuotantoa.


title: Hiljaisuus (suomalainen elokuva)

text: Eletään talvea ja kevättä 1944. Rintamalinjan lähellä sijaitsee kaatuneitten evakuoimiskeskus, jonne kuolleet sotilaat suomalaisten toisessa maailmansodassa noudattaman tavan mukaan kerätään huollettaviksi kotiin lähettämistä varten. Eino (Joonas Saartamo) astuu palvelukseen yhdessä ystävänsä Antin (Lauri Tilkanen) kanssa yksikköön, jossa muutaman naisen ja miehen joukko suorittaa raskasta ja vaativaa tehtävää. Ensitapaamisessaan vainajia kotimultiin valmistelevien lottien kanssa miehet joutuvat silmätysten päähän ammutun suomalaissotilaan kansa ja järkyttävä näky saa Antin pyörtymään. Tottuneesti kuolleiden kanssa työskenteleviä lottia ovat Siiri (Joanna Haartti), Jaana (Terhi Suorlahti) ja naiskolmikon henkisenä johtajana kuppari-Miina (Sinikka Mokkila).


title: Hiljaisuus (suomalainen elokuva)

text: Einon tärkein tehtävä on huolehtia lupauksestaan Antin isälle – pitää tämä erossa vaikeuksista ja ennen kaikkea hengissä. Antti on iloinen ja lottia hymyllään hurmaava kauppamies, joka sälyttää raskaimmat työt Einolle. Kaikessa hiljaisuudessa Antti käy vaihtokauppaa linjojen välissä sattumoisin kohtaamansa venäläisotilaan kanssa. Miehet jatkavat veljeilevää liiketoimintaansa salatuissa yöllisissä tapaamisissa ei-kenenkään maalla. Jotain ankarasti kiellettystä kaupankäynnistä tulee sotilaspastori Hiltusen (Kari Hakala) tietoon, mutta tämä luulee, että krusifiksien ja kultahampaiden ilmaantumisessa on ollut kyse "vain" ruumiinryöstämisestä.


title: Hiljaisuus (suomalainen elokuva)

text: Eino joutuu toden ja unen rajalle mieleltään ilmeisen järkkyneen Korpikankaan, entisen lääketieteen ylioppilaan kanssa (Ilkka Heiskanen). Tämä keskustelee vainajien kanssa eikä epäröi kosketella kuolleita. Talviset ruumiiden sulatusrupeamat yöllisessä riihessäkään eivät näytä olevan Korpikankaalle ylivoimainen este.


title: Hiljaisuus (suomalainen elokuva)

text: Hiljaisuus oli kolmen eniten Jussi-ehdokkuuksia saaneen elokuvan joukossa. Varsinaiset Jussi-palkinnot sille tulivat miespääosasta (Joonas Saartamo), miessivuosasta (Ilkka Heiskanen), musiikista (Timo Hietala) ja äänisuunnittelusta Olli Huhtanen ja Pietari Koskinen.


title: Hiljaisuus (suomalainen elokuva)

text: Ehdokkuudet Hiljaisuudelle tulivat lisäksi seuraavissa kategorioissa:


title: André Rousset

text: André Rousset (13. heinäkuuta 1918 – 26. joulukuuta 1994) oli ranskalainen roomalaiskatolinen piispa. Hänet vihittiin papiksi 25. maaliskuuta 1944 ja nimitettiin Versailles'n hiippakunnan vihkipiispaksi sekä Vagan titulaaripiispaksi 7. helmikuuta 1963. Piispaksi vihkiminen seurasi 30. maaliskuuta. Pääkonsekraattorina toimi Alexandre Renard, jota avustivat Jacques Ménager ja Albert Malbois.


title: André Rousset

text: Rousset sai 9. lokakuuta 1966 nimityksen Pontoisen hiippakunnan piispaksi, jona hän toimi, kunnes erosi tehtävistään 19. marraskuuta 1988. Hän osallistui Vatikaanin toiseen kirkolliskokoukseen.


title: Gérard Ngoy Kabwe

text: Gérard Ngoy Kabwe (14. huhtikuuta 1918 – 30. toukokuuta 2004) oli kinshasankongolainen roomalaiskatolinen piispa. Hänet vihittiin papiksi 26. syyskuuta 1948 ja nimitettiin Manonon hiippakunnan piispaksi 6. toukokuuta 1972. Piispaksi vihkiminen seurasi 24. syyskuuta. Pääkonsekraattorina toimi Joseph-Albert Malula, jota avustivat Eugène Kabanga Songasonga ja Augustin Fataki Alueke. Ngoy Kabwe erosi hiippakuntansa johdosta 25. syyskuuta 1989.


title: Jan Czerniak

text: Jan Czerniak (21. joulukuuta 1906 – 3. helmikuuta 1999) oli puolalainen roomalaiskatolinen piispa. Hänet vihki papiksi August Hlond 12. kesäkuuta 1932, ja hänet nimitettiin Gnieznon arkkihiippakunnan vihkipiispaksi sekä Eudocian titulaaripiispaksi 18. marraskuuta 1958. Piispaksi vihkiminen seurasi 2. helmikuuta 1959. Pääkonsekraattorina toimi Stefan Wyszyński.


title: Jan Czerniak

text: Czerniak osallistui Vatikaanin toiseen kirkolliskokoukseen. Hän jäi eläkkeelle 11. helmikuuta 1989 ja kuoli kymmenen vuotta myöhemmin.


title: Voitto kotiin, Vintiöt!

text: Voitto kotiin, Vintiöt! on vuonna 2011 ilmestynyt Tuija Lehtisen kirjoittama kartingiin liittyvä nuortenkirja. Se on neljäs ja viimeinen osa "Team Karting Vintiöt" -kirjasarjaa.


title: Voitto kotiin, Vintiöt!

text: Kirjan päähenkilö on Vesa.


title: Naval College

text: Naval College on Irlannin puolustusvoimien merisotakoulu, joka kouluttaa henkilökuntaa Irlannin laivastolle. Sen toimipaikka on Haulbowlinessa Etelä-Irlannissa. Se jakautuu kolmeen osaan:Sotilaallinen koulutus tapahtuu Haulbowlinen laivastotukikohdassa Cork Harbourin keskustassa. Ei-sotilaallinen koulutus tapahtuu National Maritime College of Irelandissa (NMCI) lähistöllä Ringaskiddyssa.


title: Rantataskurapu

text: Rantataskurapu ("Carcinus maenas") on Atlantin valtameren koillisrannikolta kotoisin oleva taskurapulaji, joka kuuluu sinitaskurapujen heimoon. Se on ihmisen mukana levittäytynyt monille muille alueille, ja sitä pidetään yhtenä maailman sadasta haitallisimmasta vieraslajista.


title: Rantataskurapu

text: Täysikasvuisella rantataskuravulla on 6–10 senttimetrin levyinen, nystermäpintainen selkäkilpi, joka on puolisuunnikkaan muotoinen ja usein pituuttaan leveämpi. Selkäkilven etureunassa on kolme leveää ja pyöreää uloketta keskellä ja viisi terävää sakaraa molemmilla laidoilla. Selkäkilven väritys vaihtelee yksilöittäin – tavallisesti se on kirjavan tummanvihreä tai -ruskea lukuun ottamatta nystermiä ja sakaroiden kärkiä, jotka ovat keltaiset. Naarailla selkäkilpi voi olla myös oranssi ja valkoisten nystermien täplittämä.


title: Rantataskurapu

text: Voimakkaat ja hieman eripariset sakset ovat samanväriset kuin selkäkilpi ja niissä on terävät ja hammaslaitaiset sakset. Kolme keskimmäistä raajaparia ovat vankat ja väritykseltään ruskeat, vihertävänkeltaiset tai oranssit. Toinen ja kolmas raajapari voivat olla lähes kaksi kertaa selkäkilven mittaisia; ensimmäinen ja takimmainen raajapari ovat selvästi lyhyempiä. Takimmaisissa raajoissa on litteä ja harjaksinen pää, jota rapu käyttää apuna uimisessa.


title: Rantataskurapu

text: Rantataskurapu elää luonnostaan Atlantin valtameren Euroopan- ja Pohjois-Afrikan-puoleisilla rannoilla, missä sen levinneisyysalue ulottuu pohjoisessa Norjaan ja Britteinsaarille ja etelässä Mauritaniaan. Se on levinnyt ihmisen mukana myös maailman muille merialueille, ja nykyään sitä tavataan ainakin Australiassa, Havaijilla, Sri Lankassa, Etelä-Afrikassa, Pohjois-Amerikan itä- ja länsirannikolla sekä Etelä-Amerikan itärannikolla. Siitä on tehty myös yksittäinen havainto Naantalin edustalla Suomessa.


title: Rantataskurapu

text: Rantataskurapu elää liejussa tai hiekassa, vuorovesilammikoista aina 60 metrin syvyyteen asti. Se on eräs yleisimpiä taskurapulajeja suojaisissa poukamissa ja virransuissa sekä nuorilla marskimailla koko levinneisyysalueellaan. Sopeutuvaisena eliönä se pystyy menestymään 4–52 promillen suolapitoisuudessa ja 0–30 asteen lämpöisessä merivedessä. Se pysyttelee jatkuvasti lähellä vedenrajaa vaikka pystyykin oleskelemaan pois vedestä pitkiä aikoja. Pelästyneenä rapu piiloutuu liejuun tai uhittelee iskemällä saksiaan voimakkaasti yhteen.


title: Rantataskurapu

text: Rantataskurapua pidetään yhtenä rannikoiden haitallisimmista vieraslajeista hyvän sopeutumiskykynsä ja hedelmällisyytensä vuoksi. Se syrjäyttää helposti alkuperäisiä lajeja joko saalistamalla niitä ravinnokseen tai kilpailemalla niiden kanssa ravinnosta. Erityisen haitallinen se on simpukoille, nuorille ostereille ja toisille taskuravuille.


title: Rantataskurapu

text: Rantataskurapu munii ympärivuotisesti ja voi kantaa kerrallaan jopa 185 000 munaa. Sen toukat viettävät ensimmäiset viikkonsa avomerellä mutta palaavat sitten vuorovesivyöhykkeelle, jossa niistä kehittyy täysikasvuisia taskurapuja.


title: Rantataskurapu

text: Rantataskurapu syö simpukoita, ostereita ja kotiloita sekä kalojen ja äyriäisten mätiä, mutta sille kelpaavat myös kuolleet kalat ja muu eloperäinen aines.


title: Rantataskurapu

text: Vaikka rantataskurapua kalastetaankin jonkin verran, siitä on kalastusteollisuudelle enemmän haittaa kuin hyötyä, sillä se syrjäyttää taloudellisesti arvokkaampia lajeja.


title: God Forgives, I Don’t

text: God Forgives, I Don’t on Rick Rossin viides albumi. Se oli tarkoitus julkaista 13. joulukuuta 2011, mutta se jouduttiin lykkäämään heinäkuuhun 2012 Rossin terveysongelmien takia. Albumia ovat jo ennalta kehuneet mm. Drake ja DJ Khaled.


title: Tetraetyylipyrofosfaatti

text: Tetraetyylipyrofosfaatti eli tetrastigmiini eli TEPP on organofosfaatteihin kuuluva antikoliiniesteraasi, jota käytetään torjunta-aineena. Tetrastigmiinin syntetisoi Philippe de Clermont vuonna 1854 ja se oli ensimmäinen organofosfaattiryhmän antikoliiniesteraasi.


title: Tetraetyylipyrofosfaatti

text: Tetraetyylipyrofosfaatti on palavaa, väritöntä ja hygroskooppista nestettä. Se liukenee veteen ja hydrolysoituu nopeasti. Ainetta voidaan valmistaa esimerkiksi trietyylifosfaatin ja fosforipentoksidin reaktiolla.


title: Oikosulku (yhtye)

text: Oikosulku oli vuosina 1999–2005 toiminut tamperelainen rockyhtye, joka kierrätti retro-hengessä Led Zeppelin – Tehosekoitin – Hellacopters – AC/DC -vaikutteita. Loppuvuodesta 2001 Oikosulku solmi levytyssopimuksen Poko Rekordsin kanssa ja yhtyeen debyyttisingle "Rock’n’Roll musaa" nousi maaliskuussa 2002 Suomen singlelistan kymmenennelle sijalle. Jani Viitasen tuottama debyyttipitkäsoitto "Oikosulku" ilmestyi kauppoihin maaliskuussa 2003. Oikosulun ensimmäinen musiikkivideo "Mä liidän" julkaistiin huhtikuussa 2003 ja se oli muun muassa yksi MoonTV:n kesän 2003 esitetyimmistä musiikkivideoista.


title: Jamaikan maantiede

text: Jamaikan maantiede käsittelee Jamaikan saaren ja saarivaltion maantiedettä.


title: Jamaikan maantiede

text: Jamaika sijaitsee pohjoisella pallonpuoliskolla, päiväntasaajan ja Kravun kääntöpiirin välissä. Saari sijaitsee 18 astetta päiväntasaajalta pohjoiseen ja 5 astetta Kravun kääntöpiiriltä etelään. Tarkalleen ottaen Jamaikan saari sijaitsee leveyspiirien N17”42 ja N18”31 ja pituuspiirien W78”22 ja W76”11 välissä.


title: Jamaikan maantiede

text: Jamaikan levein kohta kulkee itä-länsisuunnassa ja on 233 kilometriä ja pohjois-eteläsuunnassa 80 kilometriä. Jamaikan pinta-ala on 10 991 neliökilometriä. Etäisyys Jamaikan pääkaupungista, Kingstonista, Helsinkiin on noin 8910 kilometriä.


title: Jamaikan maantiede

text: Jamaika on Karibianmeren kolmanneksi suurin saari, jonka muodon sanotaan muistuttavan uivaa kilpikonnaa. Saari on yhtenäinen, tosin rannikon läheisyydessä sijaitsee muutamia yksittäisiä pikkusaaria. Sen etäisyys Kuubaan on 145 kilometriä ja matkaa Haitiin on 161 kilometriä. Floridaan matkaa kertyy noin 800 kilometriä


title: Jamaikan maantiede

text: Jamaika kuuluu trooppiseen lämpövyöhykkeeseen. Tropiikki on alue päiväntasaajan molemmin puolin, kravun ja kauriin kääntöpiirien välissä. Tällä alueella kaikkien kuukausien keskilämpötila on vähintään 18 °C.


title: Jamaikan maantiede

text: Jamaika kuuluu trooppiseen valaistusvyöhykkeeseen. Koska Jamaika sijaitsee lähellä päiväntasaajaa, aurinko lämmittää ja valaisee melko tasaisesti ympäri vuoden, joten alueella ei ole suuria vuodenaikojen välisiä vaihteluja. Aurinko paistaa lähes kohtisuoraa maanpintaan nähden. Läheisyys päiväntasaajaan aiheuttaa myös sen, että päivä ja yö, eli valoisan ja pimeän ajan pituus päivässä, ovat alueella molemmat 12 tuntia. Yö ja päivä vaihtuvat nopeasti ja niiden välinen hämäräaika jää lyhyeksi. Jamaikan aikavyöhyke on UTC−5. Jamaikalla ei ole käytössä kesäaikaa. Eroa Suomen aikaan on miinus seitsemän tuntia ja kesäaikaa noudattaessa miinus kahdeksan tuntia. Jamaikan aika on koko vuoden sama kuin Yhdysvaltojen itärannikon aika.


title: Jamaikan maantiede

text: Saaren läpi kulkee vuorijono aina saaren länsipäästä itäpäähän, jossa sijaitsee saaren korkein kohta Blue Mountain (2 256 m), joka sijaitsee vain 16 kilometrin päästä rannikkoalangosta. Saaren pinta-alasta yli puolet sijaitsee vähintään 300 metrin korkeudella merenpinnasta. Korkeimmat kohdat sijaitsevat saaren keskiosassa, hieman enemmän saaren pohjoispuolella. Pohjoispuoli on kukkulaista ja ylänkömaata. Eteläpuolella on rannikkoalankoja.


title: Jamaikan maantiede

text: Jamaika sijaitsee Karibian litosfäärilaatalla ja alueella esiintyy matalia maanjäristyksiä. Vuonna 1907 Jamaikalla tapahtuneessa maanjäristyksessä kuoli tosin 1 400 ihmistä. Miljoonia vuosia sitten Jamaikan saari on noussut merestä vulkaanisen toiminnan johdosta, mutta ajan kuluessa se on siirtynyt Karibian laatan reunasta keskelle päin. Saarella ei sijaitse tulivuoria. Suurin osa saaren maaperän kiviaineksesta on sedimentti- eli kerroskivilajeja, kuten kalkkikiveä, joita syntyy, kun maanpintaan kohdistuvan kulutuksen irrottamat hienojakoiset aineet kulkeutuvat mereen ja vajoavat sen pohjalle muodostaen kerrostumia.


title: Jamaikan maantiede

text: Jamaikan maaperässä on runsaasti bauksiittia, jota käytetään alumiinin raaka-aineena. Jamaikalla on teollisesti louhittu bauksiittia 1950-luvulta lähtien. Louhinta on vaikuttanut saaren maisemaan ja varsinkin saaren pohjoisrannikon ja etenkin Ochos Riosin alueen rannat ovat värjäytyneet bauksiittitomusta punaiseksi.


title: Jamaikan maantiede

text: Eksogeeniset tapahtumat kuvaavat alueen maaperään kohdistuvaa kulutusta, kuten rapautumista ja eroosiota. Jamaikan maaperän kalkkikivi on helposti rapautuvaa.


title: Jamaikan maantiede

text: Saaren hiekkarantojen hiekka on hienoksi jauhautunutta korallia, josta myös rannikoita läheisyydessä olevat särkät ja pienet saaret ovat muodostuneet. Saarella on myös mustaa, vulkaanista alkuperää olevaa hiekkaa. Saaren pehmeään kalkkikivikallioperään on rapautunut maanalaisia jokia, jotka ovat muuttuneet tippukiviluoliksi. Näistä luolista ja onkaloista käytetään nimitystä cockpit (suom. ohjaushytti) joista alue on saanut nimensä Cockpit Country. Alueella esiintyvät runsaat sateet kuljettavat maa-ainesta mereen. Vuorilta alas virtaava vesi aiheuttaa maanpinnan kulumista eli eroosiota. Varsinkin talvisateiden aikana joet virtaavat vuolaasti ja kuljettavat paljon irtomaata mukanaan.


title: Jamaikan maantiede

text: Jamaikalla puhaltaa lähes poikkeuksetta leuto tuuli ja myös se aiheuttaa eroosiota. Mutta koska alueella ei sijaitse aavikoita, ei tuulen vaikutus ole järin suuri.


title: Jamaikan maantiede

text: Tuulten synnyttävät aallot sen sijaan muovaavat tehokkaasti saaren rantoja. Aaltoihin latautunut energiamäärä purkautuu aallon törmätessä rannikkoon ja kuluttaa rantaa.


title: Jamaikan maantiede

text: Jamaikan saari sijaitsee Karibianmerellä. Jamaikan saarella virtaa yli 120 jokea, jotka kulkevat vuorilta rannikkoja kohden muuttuen koskiksi, varsinkin rankkasateiden jälkeen. Tärkeimpiä jokia ovat Minho, Cobre ja Yallahs.


title: Jamaikan maantiede

text: Jamaikan ilmasto on trooppinen, mutta kylmää ilmaa tuovat koillispasaati- ja merituulet vähentävät lämpötilaa ja kosteutta (katso kartta, liite 3). Alueella on matalapaine, jolle virtaa ilmaa ympäröiviltä korkeapaineen alueilta. Alueella esiintyy myös monsuunin kaltaisia tuulia. Merituulia syntyy, kun päivällä maanpinta lämpenee nopeasti muodostaen heikon matalapaineen ja mereltä alkaa tuulla kohti rantaa. Yöllä lämpötila- ja paine-erot ovat päinvastaiset ja maalta tulee merelle päin. Alueella esiintyy myös hurrikaaneja. Hurrikaanien yleisimpiä esiintymiskuukausia ovat kesäkuusta joulukuuhun.


title: Jamaikan maantiede

text: Jamaikan alueella vaikuttaa Päiväntasaajavirta sekä Golfvirta, jotka tuovat lämpöä. Saaren lämpötila vaihtelee vuoden aikana välillä 19 °C–32 °C. Viileimmät kuukaudet ovat joulukuu ja maaliskuu. Kuivin aikakausi on helmi- maaliskuussa. Kosteinta on keväisin touko- ja kesäkuussa sekä syksyisin syys- ja lokakuussa, jolloin sateet tulevat trooppisina iltapäiväkuuroina. Vuoristoalueilla sataa vuosittain 5 100 mm.


title: Jamaikan maantiede

text: Hurrikaani Gilbert aiheutti tuhoja Jamaikalla vuonna 1988.


title: Jamaikan maantiede

text: Sademäärien vaihtelu saaren eri osissa vaikuttaa paljon saaren maisemaan. Pohjoisrannikolla on kukkuloita ja ylänkömaata, jotka ovat runsaan kasvillisuuden, niin sanotun sumumetsän, peittämiä. Saaren itäosan Blue Mountain -vuori ja sen ympäristö ovat sademetsän peitossa. Eteläosan laajat rannikkoalangot ovat kuivia ja muistuttavat Afrikan savanneja ja välimeren seudun pensaikkomaita. Kaikkialla Jamaikassa on metsiä ja pensaikkomaita, mutta myös laitumia ja viljelysmaita, joiden puut eurooppalaiset olivat raivanneet pois vuosia sitten. Vuosisatoja sitten Jamaikalle saapuneet eurooppalaiset toivat saarelle mukanaan useita uusia kasveja, kuten sokerin, sitruskasveja, banaanin ja kookospähkinän.


title: Jamaikan maantiede

text: Jamaikan saarella kasvaa yli 3 800 erilaista kukkivaa kasvia, kuten 200 erilaista orkidea-lajia. Monia Jamaikalla kasvavista kasveista ei löydy mistään muualta maailmassa. Tunnetuimpia saarella kasvavia puulajeja ovat mahonki ja sininen mahonki ("Hibiscus elatus"), joka on myös Jamaikan kansallispuu.


title: Jamaikan maantiede

text: Maustepippuri esiintyy luonnonvaraisena Jamaikalla, missä sitä myös viljellään runsaasti vientiin. Jamaikan lähisaarillakin maustetta esiintyy jonkin verran, mutta ei lainkaan yhtä runsaasti. Tiettävästi Jamaika on ainoa paikka, jossa kasvin viljely on onnistunut niin, että sitä riittää vientiin asti. Jamaika tuottaa vuosittain noin 10 000 tonnia maustepippuria.


title: Jamaikan maantiede

text: Blue Mountain-vuoren rinteillä yli 2 000 metrin korkeudessa kasvatetaan myös Jamaica Blue Mountain-kahvia, jota pidetään yleisesti maailman parhaana kahvina.


title: Jamaikan maantiede

text:
Jamaikalla on enemmän eläimistöä, kuin monilla muilla Karibian saarilla, mutta eläimet ovat enimmäkseen pienikokoisia.
Jamaikalla elää yli 252 erilaista lintulajia. Kaikkiaan lintulajeja on tavattu 326. Näistä 28 tavataan vain Jamaikalla, joista yksi on Jamaikan kansallislintu, kolibrilaji jamaikanpyrstökolibri ("Trochilus polytmus"). Se on yksi maailman pienimmistä linnuista. Jamaikalla asustaa myös useita eri sammakkolajeja, harvinainen keltainen käärme, useita etanalajeja, lepakoita ja liskoja. Saarella ei tavata suuria nisäkkäitä, mutta siellä elää marsun sukulaislaji jamaikanhutia "Geocapromys brownii".


title: Jamaikan maantiede

text: Saarella on runsaasti hyönteisiä. Vaikuttavin saarella esiintyvä hyönteinen on varmasti tulikärpänen, joita voi nähdä öisin. Jamaikalla elää myös 100 erilaista perhoslajia, joista ritariperhosen sukulainen ("Papilio homerus") elää ainoastaan Jamaikalla. Sen uskotaan olevan läntisen pallonpuoliskon suurin perhoslaji ja toiseksi suurin koko maailmassa. Karibianmeressä elää kilpikonnia, rauskuja ja paljon erilaisia värikkäitä kaloja.


title: Jamaikan maantiede

text: Jamaikan luontoa on suojeltu vuodesta 1993 lähtien. Luontoa suojellaan lähinnä Jamaikan koulujen varoilla, joiden suurin lahjoittaja on Yhdysvaltojen hallitus. Saaren luonnonsuojelualueita ovat Blue- ja John Cow -vuoret, Cockpit Country ja Pedro Bank. Blue- ja John Cow -vuoret ovat maantieteellisesti lähellä toisiaan, mutta niiden maaperä ja kasvillisuus ovat varsin erilaisia. Blue-vuoret ovat vulkaanista ja metamorfista kiveä, kun taas John Crow ja suurin osa muusta saaresta on sedimenttikiveä.


title: Jamaikan maantiede

text: Cockpit Country on maan keskiosan kalkkikivikukkuloiden muodostamaa tiheän metsän peittämää aluetta. Siellä tavataan 27 Jamaikan 28 endeemisestä lintulajista. Alue tunnetaan myös luolastoistaan.


title: Jamaikan maantiede

text: Pedro Bank on suunnileen Jamaikan saaren kokoinen matalikko, joka sijaitsee noin 80 kilometriä etelään Jamaikan saaresta. Sen eteläreunassa on kolme pientä luotoa, jotka kohoavat merenpinnan yläpuolelle. Niiden lähellä on laajoja koralliriuttoja, joissa kasvaa Acropora-korallia. Matalikolla on myös hiekkasärkkiä ja meriruohoniittyjä. Pedro Bankin alueelta pyydystetään "Lobatus gigas"-kotiloita.


title: Adam Thomas

text: Adam Thomas (s. 1987 Cheetham, Englanti) on brittiläinen näyttelijä.


title: Adam Thomas

text: Tuoreimpana roolinaan hän näyttelee Adam Bartonia ITV:n saippuaoopperassa Emmerdale. Sitä ennen hänet tunnettiin jo BBC:n sarjasta Waterloo Roadin koulu, jossa hän näytteli Donte Charlesia. Thomasin ura alkoi 15-vuotiaana vuonna 2002. Hänen ensimmäinen roolinsa oli vieraileva hahmo BBC:n saippuaoopperassa Tohtorit. Neljä vuotta myöhemmin nousi julkisuuteen Donte Charlesin läpimurtoroolillaan, jota hän esitti vuoteen 2009 asti. Roolin ansiosta Thomas sai tarjouksen Emmerdale-sarjasta, jossa hän on näytellyt vuodesta 2009 alkaen. Hän myös esiintyi ITV:n gameshowssa All Star Family veljensä Ryan Thomasin kanssa.


title: Adam Thomas

text: Vanhemman veljen Ryan Thomasin lisäksi Adamilla on epäidenttinen kaksoisveli Scott Thomas.


title: Olivetti Lettera 22

text: Olivetti Lettera 22 on mekaaninen kirjoituskone. Se kehitettiin vuonna 1949. Olivetti-yhtiö toi sen markkinoille vuonna 1950. Kirjoituskoneen on suunnitellut italialainen Marcello Nizzoli. Kirjoituskone oli erittäin suosittu varsinkin Italiassa mutta myös Suomessa, jossa Olivettin tuotteiden maahantuojana toimi Oy Konttorityö.


title: Jackie Evancho

text: Jacqueline Marie "Jackie" Evancho (/iːˈveɪŋkoʊ/ "ee-vayng-koh";), synt. 9. huhtikuuta 2000, on yhdysvaltalainen klassisen musiikin crossover-laulaja, joka saavutti jo nuoressa iässä laajalti tunnustusta. Hän on julkaissut vuodesta 2009 viisi albumia: platinaa ja kultaa myyneet albumit sekä kolme "Billboard" 200 -listalla kymmenen parhaan joukkoon sijoittunutta.


title: Jackie Evancho

text: 2008-2010 Evancho osallistui useisiin kykyjenetsintäkilpailuihin ja lauluesityksiin, enimmäkseen Pennsylvaniassa (mm. laulaen Yhdysvaltojen kansallislaulun Pittsburg Piratesin baseballottelussa), julkaisi omakustannelevyn ""Prelude to a Dream"" ja herätti suurta kiinnostusta YouTubessa. Evancho teki vaikutuksen säveltäjiin Tim Janis ja David Foster, jotka kumpikin pyysivät häntä esiintymään konsertteihinsa vuoden 2009 alusta. Myöhemmin 2010 kymmenvuotiaana hän saavutti laajempaa suosiota esiintymisillään "America's Got Talent" -kilpailussa sijoituttuaan kilpailussa toiseksi.


title: Jackie Evancho

text: 2010 jouluksi julkaistulla EP-levyllään ""O Holy Night"", Evanchosta tuli vuoden myydyin debytoiva artisti, Yhdysvaltojen historian nuorin kymmenen parhaan joukkoon noussut debytoiva artisti ja kaikkien aikojen nuorin sooloartisti, jonka albumin myynti koskaan on saavuttanut platinaa. 2010 hän esiintyi Yhdysvaltojen presidentti Barack Obamalle ""National Christmas Three lightning"" -konsertissa Washington D.C:ssä.


title: Jackie Evancho

text: Heinäkuussa 2011 hänen ensimmäinen täysimittainen, merkittävämmän levy-yhtiön julkaisema ""Dream With Me"" -albumi, jonka tuotti David Foster, nousi toiseksi Billboard 200 -listalla ja hänestä tuli nuorin viiden parhaan joukkoon sijoittunut tulokasartisti Britannian historiassa. Billboard nimesi Evanchon vuoden 2011 klassisten levytysten huippuartistiksi. Evancho julkaisi toisen studioalbuminsa, ""Heavenly Christmas"", lokakuussa 2011. Samassa kuussa ""Dream With Me Tour"" -kiertueella konsertoidessaan hänestä tuli nuorin koskaan New York Cityn "Lincoln Centerissä" konsertoinut sooloartisti. Hän on tehnyt kaksi erityisohjelmaa "Public Broadcasting Servicelle (PBC) "Great Performances""-televisiointisarjassa.


title: Jackie Evancho

text: Evancho toimii hyväntahdon lähettiläänä "U.S. Humane Societyn "ohjelmassa ""Mission: Humane"", joka kannustaa lapsia auttamaan eläinten suojelussa.


title: Jackie Evancho

text: Kansallinen ""The National League of Junior Cotillions"" -yhdistys nimesi hänet erääksi "vuoden 2011 parhaiten käyttäytyvistä henkilöistä".


title: Jackie Evancho

text: 2012–2013 hän on laulanut konserttikiertueella Yhdysvalloissa esittäen lauluja neljänneltä täysipitkältä albumiltaan, ""Song from the Silver Screen"", joka julkaistiin lokakuussa 2012. Levytys oli Evanchon kolmas kymmenen parhaan joukkoon sijoittunut tulokasalbumi.


title: Jackie Evancho

text: 2013 Evancho esiintyi Robert Redfordin elokuvassa ""The Company You Keep"" ja on esiintynyt muun muassa "Guess Kidsin" vaatemalliston mallina sekä toiminut ""One Drop Foundation"" -hyväntekeväisyysjärjestön puolesta.


title: Jackie Evancho

text: Evanchon vanhemmat ovat Lisa ja Michael Evancho. Hänen isänsä toimi turvallisuusvideointialalla vuoteen 2010. Hänellä on vanhempi veli, Jacob, nuorempi veli, Zachary ja nuorempi sisar, Rachel. Perhe on katolilainen ja asuu Pittsburghin Alleghenyn kaupunkikunnassa, Pennsylvaniassa.


title: Jackie Evancho

text: Evancho aloitti koulunkäyntinsä Alleghenyn Pine-Richlandin koulupiirin peruskoulussa. 2010 hän oli oppilaana Eden Hall Upper Elementary Schoolin viidennellä luokalla , mutta vaihtoi kiertueaikataulunsa takia loppuvuodesta 2010 etäopiskeluun verkko-opetuksessa. Tammikuussa 2014 Reutersin haastattelussa hän ilmoitti kaivanneensa luokkaansa ja palaavansa kahden verkko-opiskeluvuoden jälkeen takaisin normaaliin peruskouluun.


title: Jackie Evancho

text: Evanchon harrastuksiin kuuluu pianon ja viulun soitto, ompelutyöt, uiminen, lemmikkien kanssa leikkiminen. ja piirtäminen.


title: Jackie Evancho

text: Evanchon laulaminen tositarkoituksella alkoi hänen nähtyään elokuvateatterissa filmiversion "Oopperan kummitus"-musikaalista. Äidin ostettua DVD-levyn juuri vähän ennen Jackien kahdeksatta syntymäpäivää, hän alkoi laulaa kotipiirissä musikaalin lauluja. Vanhemmat ovat kertoneet, etteivät he aluksi panneet merkille Jackien epätavallista lauluääntä ennen hänen osallistumistaan ensimmäiseen kykyjenetsintäkilpailuun.


title: Jackie Evancho

text: Maalis-huhtikuussa 2008 Jackie kilpaili paikallisessa ""Kean Idol"" -kilpailussa ja sijoittui toiseksi 20-vuotiaan oopperalaulajan viedessä voiton. Kilpailussa menestymisen jälkeen hän alkoi ottaa laulutunteja ja hänen vanhempansa alkoivat saada pyyntöjä Jackien saamiseksi laulamaan erilaisissa tilaisuuksissa kirkoissa ja hoitokodeissa, enimmäkseen Pennsylvaniassa. Hänelle avattiin myös YouTube-kanava, hän lauloi Pittsburghissa ""Children's Festival Chorus of Pittsburgh"" -kuorossa kaudella 2008-2009 ja esiintyi koulumusikaalissa ""Little Red Riding Hood"" nimiosassa 2009.


title: Jackie Evancho

text: Tammikuussa 2009 Evancho kilpaili Las Vegasin 15:nnessä vuosittaisessa ""U.S.A. World Showcase Talen Competition"" -kilpailussa, jossa hän sijoittui jälleen toiseksi. 2009 hän osallistui uudelleen ""Kean Idol""- kilpailuun ja sijoittui taas toiseksi. Huhtikuussa 2009 hän osallistui muihin kykyjenetsintäkilpailuihin ja heinäkuussa 2009 hän voitti ""Golden Ribby Award - WonderworldTV"" -kilpailun ja ""The Talent Quest TV Show"" -kilpailun, molemmat Massachusettsissa.


title: Jackie Evancho

text: 2009 hän lauloi ""Ave Marian"" säveltäjä-kapellimestari Tim Janisin PBS:n television erikoislähetyksessä ""Celebrate America"" ja esiintyi muissakin konserteissa ja televisio-ohjelmissa Janisin kanssa. Janis valitsi Evanchon nähtyään hänen esityksiään YouTubessa. Evancho esiintyi myös useissa muissakin lauluesityksissä eri puolilla Pennsylvaniaa 2009 ja 2010.


title: Jackie Evancho

text: Evancho kiinnitti levytuottaja David Fosterin huomiota ensi kerran 2009. Evanchon lähettämän videon katsomisen jälkeen hänet valittiin Fosterin ""Hitman Talent Search Contest"" -kilpailun alueelliseen semifinaaliin, jossa hän sijoittui toiseksi ja lokakuussa 2009 hän lauloi ""David Foster and Friends"" -konsertissa "Prudential Centerissä" Newarkissa New Jerseyssä.


title: Jackie Evancho

text: Marraskuussa 2009 Evancho julkaisi omakustanteena debyyttialbuminsa ""Prelude to a Dream"". Albumi sisälsi etupäässä klassisten crossover -kappaleiden cover-versioita, kuten ""Con Te Partiró"", ""The Prayer"", ""To Where You Are"", ""Concrete Angel"" ja ""Amazing Grace"". Ilmestyttyään se sijoittui Billboard 200:n listauksessa 121. sijalle ja Billboard "Classical Albums" -luokassa toiseksi elokuussa 2010. Ensimmäisen esiintymisen jälkeen "America's Got Talent" -showssa myöhemmin samassa kuussa, Evanchon vanhemmat vetivät albumin levityksestä perustellen syynä Evanchon äänellistä kehittymistä levyn julkaisemisen jälkeen. Evanchon menestymisen jälkeen "America's Got Talent "-showssa, albumista on tullut keräilykappale.


title: Jackie Evancho

text: Kahden aiemman menestyksettömän koelaulun jälkeen Evacho hyväksyttiin lopulta kilpailijaksi "America's Got Talent TV show (AGT)":n viidennelle tuotantokaudelle ja hänet sijoitettiin aluksi YouTube 2010 -kilpailuun. 10. elokuuta 2010 Evancho lauloi aarian "O mio babbino caro" show'n neljännesvälierissä. Esiintymisen jälkeen yleisö osoitti seisaaltaan suosiotaan ja Evanchon saamasta suurimmasta ihailijaäänimäärästä YouTube-esityksissä hänelle lahjoitettiin matka "Universal" -studioille Floridaan. Tuomarina toiminut Howie Mandel sanoi palautteessaan, että shown tarkoituksen on "löytää se hetki, se helmi, se tähti paikasta, johon emme koskaan aiemmin ole katsoneet...Tämä on se hetki. Sinä olet se tähti."


title: Jackie Evancho

text: Kommentoijat esittivät epäilyjä Evanchon esiintymisen jälkeen, oliko hän esiintynyt huulisynkronoituna taustanauhalta. Seuraavan illan suorassa lähetyksessä Evancho lauloi improvisoidun ääniharjoituksen osoittaakseen, että lähetyksessä oli todellakin hänen oikea äänensä. Haastattelussa Mandel kommentoi kysymystä: "Se mitä ihmiset... oikeasti tarkoittavat (on), että se on todella liian hyvä ollakseen todellista. Olet niin täydellinen ja hurmaava, etteivät ihmiset ole koskaan kuulleet tällaista lahjakkuutta...Tämä sinun pitää ottaa kohteliaisuutena...Vaikkei pitäisikään tämänlaisesta musiikista, ei voi kieltää, etteikö se ole täydellistä." Evanchon semifinaaliesitys 31. elokuuta 2010 oli ""Time to Say Goodbye"". Hän eteni kymmenen parhaan kierrokselle, jossa hän esitti syyskuun 7. 2010 " "Pie Jesu"" Andrew Lloyd Webberin Requiemistä ja hänet äänestettiin finaalinelikköön. Pittsburgin kaupungin johto julisti seuraavan viikon "Jackie Evancho -viikoksi" "hänen edustaessaan myönteisesti kaupunkimme osoittamalla paljon ikäistään suurempaa luontevuutta ja päättäväisyyttä". Hänen finaaliesityksensä syyskuun 14. oli Gounodin ""Ave Maria"". Seuraavana iltana, AGT:n kauden finaalissa, Evancho lauloi ""Time to Say "Goodbye"" "vierailevan artistin Sarah Brightmanin kanssa yhdessä. Sen jälkeen Evancho julistettiin koko kilpailun kakkoseksi laulaja Michael Grimmin voittaessa. Monen katsojan ja kommentoijan mielestä Evanchon olisi pitänyt voittaa ja jopa Grimm ilmaisi yllättyneensä.


title: Jackie Evancho

text: Show teki Evanchosta amerikkalaiselle yleisölle laajasti tunnetun, sillä hänen esityksiään seurasi viikoittain jopa 16 miljoonaa katsojaa. Loppukilpailu oli AGT:n historian korkeimpiin katsojalukuihin yltänyt jakso kolmeen vuoteen. Evanchosta on tullut AGT:n historian toinen kahdesta menestyksekkäimmästä kilpailuun osallistuneesta. Evancho oli 23. syyskuuta 2010 vieraana ""The Tonight Show with Jay Leno"" -myöhäisillan show’ssa, jossa hän lauloi ja oli Jay Lenon haastateltavana. 1. lokakuuta – 5. marraskuuta 2010 Evancho esiintyi kymmenessä kaupungissa ""America's Got Talent Live"" -tourin 25 kaupungista. Lokakuun 8. 2010 hän solmi levytyssopimuksen "SYCO Musicin" ja "Colombia Recordsin" kanssa. Viikkoa myöhemmin Evancho esiintyi Las Vegasissa David Fosterin kanssa. Heinäkuun 2010 alusta vuoden 2011 puoleenväliin Evanchoa valmensi laulunopettaja, mezzosopraano Skotlannista, Yvie Burnett, joka on työskennellyt monen AGT:llä esiintyneen laulajan kanssa.


title: Jackie Evancho

text: 2. joulukuuta 2010 Tim Janis kiinnitti Evanchon esiintymään show’ssaan New York Cityn "Garnegie Hallissa", jolloin hän olisi ollut esiintymispaikan nuorin naispuolinen soololaulaja koskaan. Hänen vanhempansa peruuttivat kuitenkin AGT kiertueen aikana Garnegie Hallin tapahtumaan osallistumisen, koska Evancho olisi jo samaan aikaan aloittanut esiintymiset "Colombia Recordsin" myynnin edistämiseksi. 2009 hän lauloi myös säveltäjä-kapellimestari Tim Janisin televisioidussa PBS ""Celebrate "America"" "-erikoislähetyksessä ja esiintyi muissakin Janisin konserteissa ja tv-esiintymisissä. Janis otti yhteyttä Evanchoon nähtyään hänet YouTubessa. 2009 ja 2010 Evancholla oli useita erilaisia lauluesityksiä myös Pennsylvanian ympäristössä.


title: Jackie Evancho

text: Evanchon ensimmäinen johtavan levy-yhtiön julkaisu oli "Columbia Recordsin" EP nimeltään ""O Holy Night"". Sen julkaisupäivä oli marraskuun 16. 2010 ja se nousi Billboard 200:n listauksessa toiseksi tehden Evanchosta vuoden 2010 eniten myydyn debyyttiartistin ja kaikkien aikojen nuorimman debytoivan sooloartistin kymmenen parhaan joukossa koskaan. Albumi nousi myös ensimmäiseksi Billboardin klassisten albumien sarjassa ja se oli toisella sijalla Billboardin joululevyjen sarjassa. Albumia myytiin 230 000 kappaletta sen julkaisemisen ensimmäisellä viikolla. Joulukuun 10. 2010 albumi sai the "RIAA" :n platinalevyn yllettyään vähintään miljoonan kappaleen myyntiin Yhdysvalloissa ja se teki samalla Evanchosta nuorimman sooloartistin, joka koskaan on saavuttanut platinaa. "Allmusic" arvioi EP:n 21/2 tähdellä viidestä mahdollisesta. Evanchon ensimmäinen tilaisuus albuminsa myynnin edistämiseen syntyi, kun häntä haastateltiin ""The Oprah Winfrey Show"":ssa 19. lokakuuta 2010 ja jossa hän lauloi ""Pie Jesu"". Evanchoa haastateltiin ja hän esitti lauluja albumiltaan


title: Jackie Evancho

text: useissa muissakin haastatteluohjelmissa, mm. ""The Today Show"", ""Fox & Friends"", ""The View"" ja ""Martha Steward Living"". 27. marraskuuta 2010 Evancho lauloi ""O Holy Night"" "WPXI:n My Macy's Holiday Paradessa" Pittsburgissa. 30. marraskuuta hän lauloi " "O Holy Night"" ja ""Silent Night"" yhdessä Katherine Jenkinsin kanssa "NBC:n Rockefeller Centerin" joulukuusen kynttilöiden sytyttämisen erikoislähetyksessä "Christmas in Rockefeller Center". Tällaista duettoa olikin odotettu Piers Morganin mainittua tällaisesta kahden laulajan esitystä. Marraskuun 30. Evancho esiintyi kansal


title: Jackie Evancho

text: lisen joulukuusen kynttilöiden sytytyttämistapahtumassa Washington D.C.:ssä laulaen ""O Holy Night"" ja tapasi samalla presidentti Obaman perheineen. Joulukuun 15. hän esiintyi uudelleen "The Tonight Show’ssa". 25. joulukuuta hän esiintyi 27:nessä vuotuisessa "Disney Park Cristmas Day Paradessa", jonka ABC televisioi.


title: Jackie Evancho

text: Vuoden 2011 lopputilastossa (johon sisältyivät julkaisut lokakuusta 2010 lähtien) Billboard sijoitti ""O Holy Night"" -albumin ensimmäiselle sijalle klassisten albumeiden sarjassa. Se sijoitti albumin myös 15. sijalle vuoden 2011 Yhdysvalloissa eniten myytyjen albumien sarjassa. ""O Holy Night"" sijoittui 31. sijalle vuoden 2011 kanadalaisten albumien sarjassa. ""O Holy Night"" oli listattuna kaikkiaan 84 viikkoa klassisten albumien sarjassa.


title: Jackie Evancho

text: Evanchon toisen täysipitkän tyylialbumin (ensimmäisen johtavan levy-yhtiön julkaiseman), ""Dream with Me"", tuotti "Sonylle "ja "Syco Musicille" David Foster. Se julkaistiin 14. kesäkuuta 2011. Albumi nousi ilmestyttyään toiseksi Billboard


title: Jackie Evancho

text: 200 -listalla, saavutti ensimmäisen sijan Billboardin U.S. Classical -listalla ja saavutti "RIAA":n kultalevyn. Albumi menestyi hyvin myös kansainvälisesti ja Evanchosta tuli nuorin koskaan Britanniassa viiden parhaan joukkoon noussut artisti. Albumissa on 14 kappaletta, jotka vaihtelevat poplauluista (""Angel"") klassisiin ooppera-aarioihin (""Ombra mai fu"") sekä alkuperäiskappaleita, kuten nimikappale, jonka sanoitukseen Evancho osallistui. Evancho laulaa levyllä duetot Barbra Streisandin (""Somewhere"") ja Susan Boylen (""The Prayer"") kanssa. Albumin de luxe -versioon, joka on saatavissa ainoastaan "Target"in sivustolta, sisältyy neljä bonuskappaletta: ""Someday"", ""Mi Mancherai"", ""The Impossible Dream"" ja ""A Time For Us"". "Allmusic" antoi albumille kolme ja puoli tähteä viidestä mahdollisesta ja totesi: " "Dream With Me" yltää tarkasti oikeisiin säveliin, vaikka siitä on löydettävissä vain harvoja yllätyksiä tai suuria hetkiä...jonka lopputuloksena on nousevan tähden vankka "virallinen" debyyttialbumi hänen uransa sarastuksessa."


title: Jackie Evancho

text: Evancho edisti albuminsa myyntiä haastatteluohjelmissa ja konserteissa Yhdysvalloissa ja Torontossa. Hän nauhoitti televisioon soolokonsertin erikoislähetyksenä vuoden 2011 "PBS Great Performances" -sarjassa, johon sisältyi miltei samat laulut kuin albumissakin. Erikoislähetys, nimeltään "Dream With Me In Concert", oli vuoden laajimmin levitetty ohjelma PBS:n tuotannossa. Evancho oli kaikkien aikojen nuorin henkilö, joka sai sarjassa erikoislähetyksen. Siitä tuli "eräs kaikkien aikojen katsotuimmista erikoislähetyksistä Great Performances sarjassa (ja) se nosti PBS:n asemille lahjoitetut rahat ennätyslukemiin." Konsertin toisena juontajana toimi David Foster, joka soitti orkesterissa pianoa useissa kokoonpanoissa, kun taas Conrad Tao soitti pianoa tai viulua muutamassa kokoonpanossa. Erikoislähetystä esitettiin BPS:n asemilla heinäkuun 2011 alusta ja siitä julkaistiin CD/DVD, "Dream With Me In Concert", syyskuussa 2011, jolloin se ylsi ensimmäiseksi "Billboardin Top Music Video "-tilastossa. "Allmusic "kommentoi:" konserttiversio... kuulostaa miltei samanlaiselta (lukuun ottamatta aaltoilevia suosionosoituksia) kuin studioalbumi...mutta mukana tuleva DVD, joka sisältää vahvasti koreografiaa sisältävän esityksen, myös laajan valokuvakokoelman, sekä molempien Evanchon ja Fosterin haastattelut, sisältänee riittävästi silmää ja korvaa tyydyttävää herkkua tyynnyttämään nuoren lahjakkaan laulajan faneja jatkon ilmestymiseen asti." "The Sun "kirjoitti: "klassinen crossover -laulusetti... esittelee" "lapsen ainutlaatuista laulukykyä." "USA Today" arvioi albumin kahden ja puolen tähden arvoiseksi neljästä mahdollisesta: "[Evanchon] suloinen, tahraton lauluääni ja hidas, harkittu vibraatto ei paljasta hänen nuorta ikäänsä. ... Mutta "Dreamin" ennalta arvattavat ja usein mahtipontiset oodit rakkaudelle ja uskolle voivat murentaa esiteinin eniten vetoavaa piirrettä, viattomuutta. Olisin mieluummin halunnut vähemmän mahtipontisuutta ja Puccinia, mutta enemmän nuoruuden ihmettä."


title: Jackie Evancho

text: Heinäkuussa 2011 laulaja aloitti ensimmäisen soolokiertueensa Yhdysvalloissa albuminsa myynnin edistämiseksi. Kiertue koostui sarjasta esityksiä sinfoniaorkesterien kanssa ja alkoi


title: Jackie Evancho

text: kahdeksalla esityksellä vuoden 2011 aikana Yhdysvalloissa, mm. kotikaupungin Pittsburghin oopperassa 16. lokakuuta. Marraskuussa 2011 Evancho esiintyi ensimmäisessä New York Cityn soolokonsertissaan "Avery Fisher Hallissa" ja hänestä tuli kaikkien aikojen nuorin "Lincoln Centerissä "soolokonsertissa koskaan laulanut henkilö. Hänen viimeinen vuoden 2011 esiintymisensä oli 29. joulukuuta Las Vegasissa, missä hän konsertoi pääesiintyjänä David Fosterin ja Kenny G:n kanssa esittäen lauluja pääasiassa "Dream With Me":ltä. 2012 hän jatkoi Yhdysvaltojen kiertuettaan albuminsa myynnin edistämiseksi tenori John Pagen kanssa yhdessä, joka lauloi Evanchon kanssa dueton ""The Prayer"" ja kaksi soololaulua Evanchon settien välissä. Evancho piti seitsemän konserttia tammikuusta maaliskuuhun 2012 Kaliforniassa ja Utahissa. Helmikuussa Evanchon kolme kiertuekonserttia sijoittuivat viikon kymmenenneksi "Billboard"in raportoimien kiertueiden kärkiryhmässä. Heinäkuussa 2012 Evancho päätti kiertueen esityksiin itärannikolla.


title: Jackie Evancho

text: Vuoden 2011 lopputilastossa "Billboard "sijoitti "Dream With Me":n toiseksi vuoden parhaiten myytyjen klassisten albumeiden sarjassa ja 45:nneksi vuoden 2011yhdysvaltalaiseksi albumiksi. "Dream With Me" oli klassisten albumeiden listalla yhteensä 74 viikkoa. "Billboard "sijoitti "Dream With Me In Concertin" 21:seksi vuoden 2011 musiikkivideoalbumiksi ja 16:nneksi vuoden 2012 musiikkivideoalbumiksi. Joulukuuhun 2012 mennessä "Dream With Me In Concert "oli the Billboard.biz:n "Top Music Video" -listalla kauemmin kuin 60 viikon ajan.


title: Jackie Evancho

text: Evanchon 2011 joulualbumilla", Heavenly Christmas", jonka on tuottanut Rob Mounsey, on kymmenen kappaletta. Evanchon säestäjänä toimii "Orchestra of St. Luke's" ja "New York Chorus of St. Cecilia" johtajana Rob Mounsey. Valikoimaan kuuluu perinteellisiä joululauluja, kuten ""The First Noël"" ja " "O Little Town of Bethlehem"", tavallisimpia joululauluja kuten ""I'll Be Home for Christmas"" ja ""White Christmas"", sekä uudempia lauluja kuten ""Walking in the Air"" (animaatiofilmistä "The Snowman "1989) ja ""Belive"" ("The Polar Express -elokuvan "ääniraidalta vuodelta 2004). Albumi julkaistiin marraskuun ensimmäisenä 2011 "Walmartin" yksinoikeudella Yhdysvalloissa ja myöhemmin muiden


title: Jackie Evancho

text: Yhdysvaltojen vähittäismyyjien markkinoille lokakuussa 2012. Albumi nousi "Billboardin" klassisten albumeiden tilastossa ensimmäiseksi, joululevyjen tilastossa kolmanneksi ja "Billboard 200":n tilastossa 16:nneksi. Kanadalaisten albumien tilastossa se nousi yhdeksänneksi. "Allmusic":n arviointi antoi albumille kolme tähteä kommentoiden: " Evanchon laulut ovat vaikuttavia, kuten aina, ja sovitukset ovat enimmäkseen aistikkaita, lukuun ottamatta hetkittäisiä mahtipontisuuden hetkiä." "The Salt City Lake Tribune arvioi albumin: " "A-"" "kirjoittaen: "jotkut meistä ällistyvät vieläkin kuullessaan tällaista voimakasta, naisellista ääntä, joka lähtee 11-vuotiaasta lapsesta...Hänen parasta antiaan on enkelimäinen" "Belive." "Christopher John Farley "The Wall Street Journalista" kirjoitti: "Puhuessaan hänellä on pikkutytön ääni ja puheissaan pikkutyttöjen asiat, kuten kotiaskareet ja kissanpennut. Mutta laulaessaan hän kuulostaa niin kuin hän kanavoisi mennyttä elämää, tulevaisuuttaan tai mahdollisesti oikeaa enkeliä."


title: Jackie Evancho

text: Kuten aikaisempienkin albumiensa kohdalla, Evancho esiintyi haastatteluohjelmissa kaikilla television pääkanavilla edistääkseen "Heavenly Cristmas"ia ja lauloi ""The First Noëlin"" "The Viewissa "ja" The Talkissa "ja" "Beliven" The Tonight Showssa. "Joulukuussa 2011 hänellä oli konsertit Buffalossa New Yorkissa, Atlantic Cityssä New Jerseyssä ja Pittsburgissa yhdessä Cristopher Dallon kanssa. Yhdysvalloissa myytiin tammikuun 2012 alusta 300 000 kappaletta "Heavenly Cristmasia". Vuoden 2011lopputilastoissa "Billboard" sijoitti "Dream With Me:"n neljänneksi vuoden parhaiten myydyksi klassiseksi albumiksi. Se sijoitti albumin 41. sijalle vuoden 2012 lopputilastossa kanadalaisten albumien sarjassa.


title: Jackie Evancho

text: Evanchon neljäs täysipitkä albumi, ""Songs from the Silver Screen", "julkaistiin 2. lokakuuta 2012. Albumi koostuu 12:sta suositun elokuvan laulusta, jotka on sovittanut Bill Ross. Kappaleet vaihtelevat hulluttelevista (""Pure Imagination"" elokuvasta Villi Vonkka ja suklaatehdas) Disney-lauluihin (""Can You Feel the Love Tonight"" Leijonakuninkaasta ja ""I See the Light"" Kaksin karkuteillä -elokuvasta; Evancho laulaa laulussa dueton veljensä Jackobin kanssa), innoittaviin hymneihin (" "My Heart Will Go On"" elokuvasta Titanic; Joshua Bell soittaa viulua), romanttisiin peruskappaleisiin (""Some Enchanted Evening"" elokuvasta "South Pasific "). Muita yhteistöitä albumilla ovat ""The Sommer Knows"" (elokuvasta "Summer 42), "jossa Chris Botti soittaa trumpettia ja" "Come What May" "elokuvasta "Moulin Rouge! "yhdessä "The Canadian Tenors"ien (nyk. Tenors) kanssa. "Allmusic"in arviointi antoi albumille kolme ja puoli tähteä viidestä sanoen: CD:llä "Evancho yltää enemmänkin kuin päämääräänsä ja osoittaa kypsyyttä ja tasapainoisuutta."


title: Jackie Evancho

text: "PBS Great Performances "-televisioinnissa, "Jackie Evancho: Music of the Movies, "joka filmattiin" The Orpheum Theatressa "Los Angelesissa, esitetään melkein sama kappalevalikoima kuin albumillakin. Sen ohjasi ja tuotti Davis Foster yhteistyössä Humberto Gatian kanssa, musiikin johti ja sovitti Bill Ross. Erikoislähetyksen lähettäminen alkoi PBS:n asemilla 11. elokuuta 2012. Esityksen arvioinnissa kommentoitiin, että laulut sopivat Evanchon klassiseen cross over-tyyliin.


title: Jackie Evancho

text: Evanchon kiertue albumin myynnin edistämiseksi alkoi ensimmäisellä soolokonsertilla elokuussa 2012 Japanissa, jossa hän esitti lauluja albumiltaan "Tokyo Philharmonic Orchestran" kanssa. Kiertue jatkui Yhdysvalloissa, jossa hän esiintyi "The Chamber Orchestra of Philadelphian" kanssa. Kiertueen ensimmäiseen osuuteen kuului konsertit kahdessakymmenessä neljässä pohjoisamerikkalaisessa kaupungissa syyskuusta 2012 toukokuuhun 2013 ja osuus päättyi Lewinstoniin New Yorkissa kesäkuussa 2013. Evancho esiintyi myös useassa televisioshowssa "NBC:llä, ABC:llä, CBS:llä, Fox:illa ja CNN":llä marraskuussa 2012, jolloin hän lauloi albumin lauluja ja häntä haastateltiin. Evancho palasi kiertueelle lokakuussa 2013 ja esiintyi vielä noin kahdessatoista kaupungissa. Vuoden 2014 tammikuussa hän konsertoi vielä kolmessa kaupungissa, Miamissa ja Melbournessa Floridassa, sekä Phoenixissa Arizonassa. Albumi nousi seitsemänneksi "Billboard 200" -listalla, ensimmäiseksi klassisten albumien listalla ja 22. sijalle kanadalaisten albumien listalla. Albumin nousu teki 12-vuotiaasta toisen artistin, joka koskaan on "kasannut kolme kymmenen parhaan joukkoon (the Billboard 200:lla) noussutta albumia näin nuorella iällä."


title: Jackie Evancho

text: Evancho lauloi Yhdysvaltojen kansallishymnin useissa tilaisuuksissa vuosina 2009 ja 2010, mm. syyskuun 2009 "Unitedin "lennon 93 uhrien muistotilaisuudessa, "Pittsburgh Pirates" -baseballjoukkueen 2010 kotipelin avauksessa ja 1. tammikuuta 2011 the "NHL Winter Classic'issa Heinz Fieldillä "Pittsburghissa. Tammikuussa 2011 hän esiintyi "Beverly Hills Chefs for Seals "-tapahtumassa, jonka tarkoituksena oli tukea toimia Kanadan vuotuisen hylkeenmetsästyksen lopettamiseksi. Tapahtumaa sponsoroi the "Human Society of the United States", jonka hyväksi Evancho toimii "Mission: Humane" -lähettiläänä hankkeessa, jonka tarkoituksena on rohkaista lapsia auttamaan eläinten suojelussa. Helmikuussa 2011 hän esiintyi Houstonissa Texasissa ensimmäisessä täysipitkässä konsertissa pääesiintyjänä "The Houston Chamber Choir'in" kanssa. 12. maaliskuuta 2011 hän lauloi "Festival of Arts Boca" -festivaalissa "Metropolitan "oopperan nuorten tähtien kanssa. Evancho lauloi 24. maaliskuuta 2012 Phoenixissa Arizonassa Muhammad Alin ""Celebrity Fight Night"" - Parkinson sairaiden puolesta pidetyssä hyväntekeväisyystapahtumassa. Hän lauloi myös johdannon ""Somewhere Over the Rainbow"" -kappaleeseen "Oprah"'in jäähyväiserikoislähetyksessä 25. toukokuuta 2011. 4. heinäkuuta 2011 hän esiintyi vierailevana artistina "Britain's Got Talent'in "kauden finaalissa. 14. syyskuusta 2011 kesäkiertueen jälkeen, hän palasi "America's Got Talentiin" vierailevana artistina ja esitti kuudennen kauden finaalissa ""Nessun dorma"". Evancho äänitti Tony Bennett'in kanssa duettona laulun " "When You Wish upon a Star"", joka on bonuskappaleena "Duets II "-albumin" "deluxe-versiossa ja hänen ääntään on käytetty Bennettin "Hyvää syntymäpäivää"-tribuutissa osana vuoden 2011 "Target"in mainoskampanjaa. Hän lauloi myös" "Pie Jesu" "albumissa" Hit Man Returns: David Foster & Friends (2011)." Albumi äänitettiin konsertissa Las Vegasissa lokakuussa 2010 ja "PBS" televisioi konsertin, myös Evanchon ""Pie Jesu"" ja ""O Mio Babbino Caro"" -esitykset maaliskuun alusta 2011. Hänen levytyksensä ""Silent Night"" on otettu mukaan Sonyn vuoden 2011 albumiin "30 Stars of Cristmas. "Evancho lauloi kahdessa "David Foster & Friends" -konsertissa 19.-20. lokakuuta 2011 Tokiossa, jossa hän esiintyi myös useassa Japanin television haastattelussa.


title: Jackie Evancho

text: 11. tammikuuta 2012 hän palasi Japaniin osallistuakseen vastikään uudelleen aukaistun "Bunkamura Orchard Concert Hall"in ohjelmaan ""Music meets Symphony"" ja omaan "Dream With Me" -konserttiinsa 13. tammikuuta 2012 "Tokyo Philharmonic Orchestra'n "kanssa. Oleskelunsa aikana hän lauloi Japanin keisariperheelle. 2. helmikuuta 2012 Evancho lauloi "U.S. National Prayer Breakfast" -tilaisuudessa presidentti Obamalle, kongressin johtajille sekä kansainvälisille johtajille. 30. maaliskuuta Evancho esiintyi ""Dancing with the Stars"" -ohjelmassa. Hän lauloi "Ave Maria" ja Dark Waltz" kahden tanssijatiimin taustaksi. 14. toukokuuta 2012 hän esiintyi vierailevana tähtenä "Canada's Got Talentin "kauden finaalissa"."20. heinäkuuta hän lauloi Venäjällä "the St. Peterburg International Economic Forumin "avajaisseremonioissa. Palatsiaukiolla pidetyssä ulkoilmakonsertissa, nimeltään " Bouquet of Opera", esiintyivät myös "Dmitry Hvorostovsky "ja "Sumi Jo. "4. elokuuta 2012 Evancho lauloi vuotuisessa ""So The World May Hear Gala'ssa", "joka pidettiin "Starkey Hearing Foundationin "hyväksi, joka toimittaa kuulolaitteita tarvitseville Yhdysvalloissa ja muissakin maissa. 18. elokuuta 2012 hän lauloi Hiroshimassa, Japanissa ""Peace for World" "-konsertissa Cristopher Crossin ja muiden esiintyjien kanssa. 31. elokuuta 2012 Evancho esiintyi Tony Bennettin kanssa "Ironstone Amphitheatressa" Murphyssa, Kaliforniassa, jossa häntä säesti "Stockton Symphony"n jäsenet ja johti hänen vakituinen kiertuekapellimestarinsa "John Mario Di Costanzo". 24. lokakuuta hän esiintyi "Dallas Symphony Orchestran" kanssa osana "Klyde Warren Parkin" avajaisjuhlintaa Dallasissa, Teksasissa. Syksyllä 2012 Evancho ryhtyi "WhyHungerin, philosophy.comin" ja "Sephoran "kanssa yhdessä tarjoamaan myytäväksi kylpytuotetta, "to belive", jonka innoituksena on ollut hänen laulunsa ""To Belive"":n sanoitus. Tuotteen koko nettotuotto ohjataan tukemaan "WhyHungerin" ponnistuksia nälän lopettamiseksi maailmasta.


title: Jackie Evancho

text: Evancho osallistui yli kahdensadan "Cirque du Soleilin" esiintyjän ja muun henkilön kanssa "Bellagiossa", Las Vegasissa 22. maaliskuuta 2013 pidettyyn ""One Drop on World Water Day"" -tapahtumaan. Evanchon vesi- ja ilmaesitykset menivät "One Drop Foundationin" maailmanlaajuisen puhtaan veden- ja koulutusohjelmien hyväksi. Robin Leach kirjoitti: "12-vuotias supertähtilaulaja Jackie [Evancho] varasti illan laulullaan " "Bridge Over Troubled Water"", jonka hän lauloi seisten yksin, taustan pianistia lukuun ottamatta, paljain jaloin vedessä valtavalla näyttämöllä. Hän hallitsi myös fantastista finaalia lentämällä kuin enkeli sisään valjaiden varassa teatterin katosta. 20. maaliskuuta 2013 hän lauloi konsertissa Taiwanissa "José Carrerasin" kanssa. Hän esiintyi 31. maaliskuuta 2013 Toni Bennettin kanssa toisessa konsertissa "Alpharettassa", Georgiassa, säestäjänä "Atlanta Symphony Orchestra". Bennett sanoi Evanchon kanssa esiintymisestä: " Hän on vain niin ihmeellinen...oma reaktioni on, että kuinka hitossa pysyn mukana hänen esiintymisessään?" 4. heinäkuuta 2013 Evancho oli pääesiintyjänä televisioidussa, vuotuisessa "A Capitol Fourth" -showssa, jossa hän esitti kansallishymnin ja ""Can You Feel the Love Tonight"" "Songs from the Silver Screen "-albumiltaan. Evancho oli pääesiintyjänä hyväntekeväisyyskonsertissa, "Jackie Evancho and Friends: We are Hope, "joka pidettiin 9. marraskuuta "LDS Conference Centerissä" Salt Lake Cityssä. Konsertin tarkoituksena oli tukea Muzart World Foundationin ohjelmia, joilla tuetaan musiikin ja kuvataiteiden opetusta Yhdysvaltojen valtion ylläpitämissä kouluissa. 28. marraskuuta 2013, kiitospäivänä, hän lauloi kansallishymnin "Green Bay Packersien" ja "Detroit Lionsien "jalkapallo-ottelussa ja se televisioitiin "Foxilla". 5. joulukuuta 2013 hän esiintyi "Carnegie Hallissa" vanhan mentorinsa, "Tim Janisin, "ja "James Galwayn" kanssa jouluaiheisessa hyväntekeväisyyskonsertissa.


title: Jackie Evancho

text: Evanchon varhaisin kokemus näyttelemisestä teatterissa on peräisin "Pittsburgh" "Musical Theaterin High School Musical" -esityksestä 2007 sekä musikaaliversioista "A Christmas Carrol" ja Little Red Riding Hood, joissa hän esitti pääosia. Hän esiintyi myös avustajana pikkuosassa elokuvassa "She's Out of My League" vuonna 2010. Hänen ensimmäinen rooliesiintymisensä televisiossa oli 2011 "Disney Cannelin Wizards of Waverly Place" -sarjan jaksossa ""Back to Max"", jossa hän lauloi ""America the Beautiful"" päästäkseen koulun jälki-istunnosta. Evancho esiintyi kokoillan elokuvassa "The Company You Keep", poliittisessa trillerissä, jonka ensi-ilta oli filmifestivaaleilla 2012. Elokuvaa esitettiin ensin ulkomaisessa levityksessä ja sen Yhdysvaltojen rajoitettu levitys alkoi 5. maaliskuuta 2013. Hän esitti elokuvassa Isabelia, 11-vuotiasta leskeksi jääneen asianajajan tytärtä. Pakoilevaa asianajajaa, Jim Grantia, esitti Robert Redford, joka myös ohjasi elokuvan. Kun Grantin todellinen identiteetti entisenä "Weather Underground" militanttina paljastuu, hän joutuu FBI:n ja kunnianhimoisen journalistin, Shia La Beoufin, jahtaamaksi ympäri Yhdysvaltoja. Grantin täytyy puhdistaa maineensa voidakseen elää taas yhdessä Isabelin kanssa. Jon Weisman kirjoitti, että Evancho "on enemmän kuin laulava ihmelapsi esittäessään totisena ja herttaisena Robert Redfordin esittämän hahmon tytärtä." Redford kiinnitti Evanchon rooliin vain muutamia päiviä ennen kuvausten aloittamista. Evancho sanoi vuonna 2012: "En usko, että haluan näytellä päätoimisesti. Luulen, että saattaisin pitää johonkin Disney-esitykseen osallistumisesta tai jonkin elokuvan tekemisestä silloin tällöin, mutta niin että minulle kuitenkin jäisi tarpeeksi aikaa laulaa ja levyttää, mutta siinäpä se olisikin." Evancho toimi mallina GUESS Kidsin syksyn 2012 mainoskampanjassa ja hän on esiintynyt silloin tällöin muidenkin tuotteiden mainoksissa.